pink.rs | BABOVIĆ I TASOVAC O POZIVU NA UBISTVO PREDSEDNIKA VUČIĆA: Pretnje su postale deo NAKARADNOG POLITIČKOG FOLKLORA - Ne sme da dođe do njihove legalizacije u javnom prostoru! (VIDEO)\nBABOVIĆ I TASOVAC O POZIVU NA UBISTVO PREDSEDNIKA VUČIĆA: Pretnje su postale deo NAKARADNOG POLITIČKOG FOLKLORA - Ne sme da dođe do njihove legalizacije u javnom prostoru! (VIDEO)\nGosti Novog jutra najoštrije su osudili pretnje upućene predsedniku Srbije Aleksandru Vučiću.\nMilan Babović, zamenik glavnog i odgovornog urednika Večernjih novosti, povodom pretnji i pozivanja na ubistvo predsednika Vučića kaže da je to postao deo nakaradnog političkog folklora.\n- Nikako nije zanemarljivo to što se sinoć desilo, pogotovo ako znamo da živimo u zemlji gde je predsednik Vlade ubijen u dvorištu u Nemanjinoj. Nikako se ne smeju prepuštati slučaju ovakve stvari, bez obzira da li je reč o pukom egzibicionizmu ili nečem sasvim trećem, ili ljudskoj i političkoj mržnji - kazao je Babović.\nPrema njegovim rečima, zahvaljujući brzoj reakciji policije i BIA taj čovek je lociran i priveden, određeno mu je policijsko zadržavanje.\n- To je jedna opomena da se u javni prostor, kakav su društvene mreže, nikako ne smeju na ovakav način širiti mržnja i otvorene pretnje - naglasio je Babović i dodao da se takve stvari ne smeju prepuštati slučaju.\nIvan Tasovac, direktor Beogradske filharmonije, rekao je da se nada da će pored toga što je taj čovek priveden reagovati i tužilaštvo i naši sudovi.\n- Mislim da ne sme da dođe do legalizacije pretnji u javnom prostoru, bilo kom. Ovo sve više podseća na Dan mrmota u kome postoje ljudi koji misle da su u potpunosti zaštićeni time da mogu da prete bilo kome. To je postao folklor našeg političkog života - ocenio je Tasovac.\nKako kaže, mi imamo jedinstven slučaj u svetu u kome opozicija ima tu vrstu nepodnošljive lakoće pretnji nekom.\n- Neko ko je labilan može da misli da je to normalno i da u sklopu svoje dijagnoze i sprovede neke od lažnih snova akademika Teodorovića i drugih - naveo je Tasovac.\nPodsetimo, pripadnici Bezbednosno-informativne agencije u saradnji sa Tužilaštvom za visokotehnološki kriminal i Ministarstvom unutrašnjih poslova, uhapsili su sinoć M.P. (1990) iz Paraćina, zbog osnovane sumnje da je izvršio krivično delo Ugrožavanje sigurnosti iz člana138. stav 3. Krivičnog zakonika Republike Srbije.\nFoto: Facebook.com/Milos bpm Petrovic\nUPUĆENE JEZIVE PRETNJE SMRĆU PREDSEDNIKU VUČIĆU! "Tebe će SNAJPER DA REŠI! Samo te posmatram, a ne znaš gde sam"\nMOTIV REPČIĆEVOG UBISTVA - SUKOB OKO NARKO TRŽIŠTA?! Mijatović i Spasić o likvidaciji na Voždovcu: Žrtva je bila nepažljiva, opuštena, ali je TAČNO ZN


Proglašen najbolji sportski klub, trener i takmičar u Smederevu u 2015. godini – Kik boks savez Srbije\nKik boks savez Srbije > Vesti > 2016 > Proglašen najbolji sportski klub, trener i takmičar u Smederevu u 2015. godini\nProglašen najbolji sportski klub, trener i takmičar u Smederevu u 2015. godini\n29. januara 2016.\t2016\n„SD KOMBAT“ NAJBOLJI\nUspeh srpskih kikboksera u 2015 godini kada su na Svetskom prvenstvu u disciplinama K1, lou kik i kik lajt osvojili 29 medalja i postali u ukupnom skoru druga svetska sila posle neprikosnovene Rusije, potvrđen je i u 2016-toj kada su pojedinci nagrađeni od svojih gradova u kojima žive titulama najboljih.\nNaime, u konkurenciji 96 klubova svih sportova koji se vežbaju u Smederevu, kik boks klub „SD Combat“ je proglašen za najbolji sportski kolektiv na osnovu postignutih rezultata u 2015-toj.\nStefan Anđelković , osvajač zlatne medalje na Svetskom prvenstvu, poneo je titulu najboljeg sportiste grada Smedereva a njegov trener iz itog kluba, Dejan Pavić, proglašen je za najuspešnijeg trenera.\nOvaj uspeh nije bio iznenađenje jer je prošle godine najbolji sportista grada Smedereva bio takođe kik bokser iz ovog kluba Stošić Nikola a njegov trener Pavić Dejan i tada poneo zvanje najboljeg trenera u Smederevu.\nSve čestitke, sa nadom da će ovaj trend nastaviti i u sledećim godinama.\nStefan Anđelković najbolji takmičar u Smederevu\nDejan Pavić (prvi s leva), član stručnog štaba reprezentacije Srbije, najbolji je trener u Smederevu


Dodik: Ne čudi me što Brisel ćuti na ustaške parole – Zvornik Danas\nNaslovna/naslovna/Dodik: Ne čudi me što Brisel ćuti na ustaške parole\nBEOGRAD – Predsjednik Republike Srpske Milorad Dodik izjavio je da ga ne iznenađuje ćutanje EU na povampirenje fašizma i ustaštva u Hrvatskoj, „jer je Brisel naštimovan samo da osuđuje Srbiju i Republiku Srpsku“.\n„Vidjeli smo njihovo povlačenje u svemu u čemu su oštećeni Srbi“, rekao je Dodik za „Večernje novosti“.\nOn je istakao da je bilo sramno pozivanje na uzdržanost u situaciji kada su albanske snage hapsile i maltretirale direktora Kancelarije za Kosovo i Metohiju Marka Đurića i Srbe na Kosmetu.\n„Da ne govorim o njihovoj poziciji oko Jasenovca. Ima bezbroj primjera njihovog navijačkog pristupa u BiH“, naveo je Dodik.\nPredsjednik Republike Srpske rekao je da permanentno negiranje i omalovažavanje zločina nad Srbima u Jasenovcu, neobilježavanje stradanja na adekvatan način i žmurenje na ustaške pokliče i parole, duboko vrijeđa ponos i osjećanja i ponižava srpski narod.\n„To je neprihvatljivo i neprimjereno, ali očigledno u Hrvatskoj nemaju snage da se izbore sa tim ekstremnim počiniocima“, rekao je Dodik.\nOn je primijetio da potezi Zagreba nisu na liniji dobrosusjedske i regionalne stabilnosti koju Srbija duže vrijeme pokušava da osigura.\nDodik je ocijenio da Beograd dobro vodi svoju regionalnu politiku, te da je na rukovodstvu Srbije da odluči kako će uzvratiti na posljednje poteze Zagreba, koji je proglasio srpskog ministra odbrane Aleksandra Vulina za personu non grata u Hrvatskoj.\n„Vulin je agilan i dobar ministar, borac za istinu, ali vidimo da nekima ona ne odgovara. Sve što Srbija odluči, mi ćemo poštovati“, rekao je Dodik.\nUpitan kako bi Beograd i Banjaluka trebalo da se postave prema negiranju zločina nad Srbima, Dodik je poručio da će nastojati da se internacionalizuje ovo pitanje.\n„Nastavićemo da insistiramo na istini o stravičnim ustaškim zločinima i pokušaćemo da internacionalizujemo ovo pitanje. Moramo da napravimo plan kako bismo ojačali spoznaju i istinu o Jasenovcu, možda i kroz snimanje igrano-dokumentarnog filma“, rekao je Dodik.\nOn je ukazao da je film način komunikacije koju razumiju i mlađe generacije i kojim se može pridobiti široka svjetska pažnja.\nbrisel milorad dodik


► Ljajić: Traži se izlaz u slučaju Meha Omerovića\n"Ovo je jedna teška i mučna situacija za sve nas, a posebno za gospodina Omerovića. I mi ne zabijamo glavu u pesak već o tom problemu otvoreno razgovaramo sa Omerovićem. Čitav slučaj ima i ljudsku i političku dimenziju", rekao je Ljajić za današnji Blic.\nMeho Omerović pozvao se na diplomatski pasoš pošto je nedavno priveden na aerodromu u Frankfurtu jer je iz fri šopa izašao, a da nije platio kozmetiku koju je uzeo.\nNa pitanje da li je Omeroviću savetovao da podnese ostavku, Ljajić je rekao da stranka nije preki sud da lako donosi odluku koja može imati dalekosežne posledice po nečije privatne i profesionalne živote, a posebno što još nema epiloga incidenta.\n"Svesni smo sa druge strane i političke štete koju je incident prouzrokovao i njemu i stranci. Baš zbog te kompleksnosti celog slučaja, pažljivo zajednički tražimo izlaz iz te situacije. Uostalom i Omerović je više puta rekao da u nekom nepovoljnom razvoju događaja neće dopustiti da trpi ni stranka ni vladajuća koalicija", rekao je Ljajić.\nLjajić koji je i potpredsednik Vlade Srbije, rekao je da bi najgore bilo da slučaj Meha Omerovića postane dežurna tema koju bi svako mogao da korsti zarad političkih potreba.\nLjajić sa premijerom Maroka o unapređenju ekonomskih i političkih odnosa\nMinistar trgovine, turizma i telekomunikacija Srbije Rasim Ljajić danas je u Rabatu razgovarao sa premijerom Maroka Sad Edinom El Otmanijem o unapređenju političkih i ekonomskih odnosa dve zemlje.\nŠef poslaničke grupe Srpske radikalne stranke (SRS) Vojislav Šešelj ponovo je danas u Skupštini Srbije optužio potpredsednika Vlade Srbije Rasima Ljajića za kriminalne radnje povezujući ga...


Tržište Srbije konkurentno, potrebno smanjiti birokratiju – Bankar.rs\nHome/ANALIZE/Tržište Srbije konkurentno, potrebno smanjiti birokratiju\nTržište Srbije konkurentno, potrebno smanjiti birokratiju\nDirektori domaćih i međunarodnih kompanija koje posluju u Srbiji i regionu ocenili su danas da je tržište naše zemlje, nasuprot često suprotnom mišljenju, veoma konkurentno i da nudi priliku za veliku zaradu svakom investitoru.\nS druge strane, na panelu posvećenom uticaju kompanija na domaće i regionalno poslovanje na 19. ekonomskom samitu Srbije, istaknuto je da država mora da nastavi sa smanjivanjem birokratskih procedura i da nastavi rad na digitalizaciji svih javnih usluga.\nDirektor Atlantik Grup Vladimir Čupić, kompanije koja u regionu zapošljava oko 5,5 hiljada ljudi, a u Srbiji 2.000, kaže da u našu zemlju vredi investirati jer je dobar odnos uloženog i zarađenog novca.\nSrbija je kaže, rastuće tržište što je bitno za svakog investitora.\n“Važno je da se ubrza prekogranična trgovina jer trenutno na granicama često postoje problemi poput dugih zadržavanja na prelazima zbog neusaglašene i obimne papirologije”, kazao je Čupić.\nObjašnjava da je došlo do promene kursa u politici države koja je prvo stabilizovala fiskalni segment, a investicije koje su se ranije zasnivale na radno intenzivnim delatnostima, danas su okrenute ka ulaganju u sofisticiranu industriju.\nDirektor u sektoru međunarodnih poslova i regulacija u kompaniji Telekom Austrija, koja je vlasnik kompanije Vip, Ivo Ivanovski napominje da je važno imati dobru klimu u zemlji kako bi se privukle strane investicije i da postoje jednaki uslovi za sve.\n“A mislim da to postoji u Srbiji, kaže Ivanovski i ukazuje da je veoma važno da država investira u obrazovanje, odnosno, razvoj ljudskih resursa za potrebe kompanija”, rekao je Ivanovski.\nErih Košuta, predsednik Kofindustrije Srbija smatra da su se standardi na tržištu naše zemlje znatno poboljšali i da je važno raditi na promociji srpskih proizvoda u svetu.\nNavodi zanimljivu ocenu kojom ilustruje važnost brendiranja proizvoda iz naše zemlje.\n“Ljudi u svetu, na primer, ne znaju da se automobil marke Fijat kojim se papa Franja vozi tokom svojih zvaničnih poseta državama, zapravo proizvodi u Srbiji”, dodao je Košuta.\nKaže da brojne kompanije koje dolaze u Srbiju dolaze u našu zemlju kako zbog dobrog tržišta ali i mogućnosti da dalje uđu na tržišta poput Rusije.\nAli, ukazuje, ima još toga na čemu treba raditi kada je reč o lakšem poslovanju kompanija.\n“Još postoje ostrva u srpskoj birokratiji gde je pečat još tražen, pogotovo kada je reč o carinskim procedurama”, rekao je Košuta.\nKada je reč o nedostatku radne snage na tržištu Srbije i regiona, kaže da se mnoge kompanije suočavaju sa teškoćama da nađu radnike.\nTa situacija će se, smatra, pogoršati u godinama koje dolaze jer dolaze veliki investitori u Srbiju pa je kompanijama sve teže da nađu dovoljan broj kako visoko obrazovane radne snage tako i niskokvalifikovanih radnika.\nGeneralna direktorka u kompaniji Nestle za jugoistočno tržište Jana Mihailova, rekla je da je ta kompanija vrlo zadovoljna tržištem u Srbiji.\n“Konkurencija je ono što podstiče tržište, a mi imamo dovoljno konkurencije ovde”, rekla je Mihailova i ocenila da je makro-ekonomska stabilnost u Srbiji dobra.\nTreba se pozabaviti radnom snagom jer će, smatra, u toj oblasti u budućnosti biti problema u smislu kako pronaći dovoljan broj radnika.\nDragana Nikolić Lukić iz kompanije Roše rekla je da digitalna infrastruktura postoji u Srbiji ali da nije dobro povezana te da je na tom polju potrebno još raditi.\nbirokratija ekonomija Srbija tržište\nPregled štampe - sreda 09.10.2019.


1. August, 18:40\n(NE)MOGUĆE: "Izveštaj" o Iraku dospeo iz "Stene" 0 Podijeli Podijeli na facebook Podijeli na twitter Podijeli na viber Pošalji na mail\n"Vredne obaveštajne informacije" koje je britanska obaveštajna služba MI6 dobila 2002. o navodnom arsenalu hemijskog oružja Sadama Huseina - "potiču" izgleda iz čuvenog filma sa Šonom Konerijem i Nikolasom Kejdžem - snimljenog 1996.\nOvakav neverovatan "zaplet", koji je na završio razaranjem Iraka, ubistvom predsednika Sadama Huseina... sve do masakra više od 200 nedužnih ljudi u samoubilačkom napadu pre tri dana u Bagdadu, nagoveštava istaga u upravo obelodanjenoj Istrazi Čilkot o uzrocima britaskog učestvovanja u ratu u Iraku.\nIz njega se vidi da su obaveštajni oficiri imalu u rukama izveštaj agenta sa terena o nervnim gasovima VX, sarin i soman u Al Jarmuku, koji su smešteni, između ostalog, u kugle od stakla. Takvo "pakovanje" im je to skrenulo pažnju na suviše veliku sličnost sa scenom iz trilera Stena (The Rock) iz 1996. godine, piše britanski "Telegraf".\nPrvobitno je podatak o "ubrzanoj produkciji hemisjkog oružja započetoj pre nekoliko godina u Al Jarmuku" u MI6 doživljavan kao "vredna informacija".\nSličnost sa filmom, jer u vojnoj i hemijskoj industriji staklene sfere nisu uobičajen kontenjer, je zapala za oko vojnoj obaveštajnoi službi SIS.\nCrvena lampica se upalila i ko MI6, ali prekasno - mnogo kasnije izvor sa terena koji je imao bujnu maštu, je razotkriven kao neko ko je "lagao duži vremenski period", otkriveno je u Istrazi Čilkot.\nKomisija za zvaničnu istragu uloge Velike Britanije u iračkom ratu, koju je vodio penzionisani britanski zvaničnik Džon Čilkot, objavila je danas svoj dugo očekivani izveštaj, sedam godina od početka istrage i 13 godina od invazije na Irak 2003. godine, koju su predvodile SAD.\nČilkot je objavio izveštaj od 2,6 miliona reči, što je četiri puta više od Tolstojevog "Rata i mira", o konfliktu u Iraku u kojem je do 2009, kad su britanske trupe napustile tu zemlju, poginulo 179 britanskih vojnika, gotovo 4.500 američkih vojnika i više od 100.000 Iračana.\nBritanija je ušla u rat u Iraku "pre nego što su iscrpljene sve opcije za mirno razoružavanje", istakao je Čilkot, dodavši da je odluka o uključenju u američku invaziju u Iraku počivala na neispravnim obaveštajnim podacima i da je izvršena uz "potpuno neadekvatno" planiranje.\nČilkot je naveo da je vlada tadašnjeg britanskog premijera Tonija Blera predstavila procenu pretnje od oružja kojim raspolaže irački lider Sadam Husein sa "sigurnošću koja nije bila opravdana", kao i da vojno planiranje tog rata i njegovih posledica nije bilo na nivou tog zadatka.\nfilm Velika Britanija obavještajne agencije


Održan Austria Showcase na temu eGovernmenta - novosti - Austrija u Bosni i Hercegovini - www.advantageaustria.org\nOdržan Austria Showcase na temu eGovernmenta\n16. septembra održan Austria Showcase Informaciono-komunikacione tehnologije na temu eGovernemnta\nU organizaciji našeg ureda održan je 16. septembra u prostoriama Privredne komore Kantona Sarajevo Austria Showcase na temu eGovernmenta. Prezentacijama austrijskih IT kompanija prisusutvovali su preko 60 predstavnika bosansko-hercegovačkih kompanija i institucija zaduženih za uvođenje eGovernmenta te predstavnici medija.\nSkup su otvorili g-din Kemal Grebo, predsjednik Privredne komore Kantona Sarajevo i g-đa Astrid Pummer Trgovinski savjetnik austrijske ambasade.\nU prijepodnevnom programu svoje proizvode i usluge su predstavile sljedeće austrijske kompanije:\n- APC interactive solutions APC prezentacija [ppt, 4,401.5kb]\n- Systema Human Information Systems Systema prezentacija [ppt, 5,251.5kb]\n- Mils Electronics\nO stanju IT industrije u BiH publiku je ispred Asocijacije za informacione tehnologije Bosne i Hercegovine informisao g-din Brano Vujičić. O predstojećim eGovernment projektima je govorio savjetnik u Ministarstvu transporta i komunikacija g-din Božidar Škravan, a o eLegislativi je održao prezentaciju g-din Vedad Silajdžić pravni ekspert, viši asistent ekonomskog fakulteta u Sarajevu.\nprethodna novostEURO 2008 - Austrian Business Clubsljedeća novostBosna i Hercegovina Austrija najveći strani investitor Austrija…


Austrian Airlines proširuje premijum ekonomsku klasu - Aviatica\nFlota B767 Austrian Airlines-a dobiće novu, proširenu premijum ekonomsku klasu od narednog proleća.\nDatum / Date: 21.10.2021.\nOd proleća 2022. još više putnika će imati priliku da putuju komfornije u okviru Austrian-ove premijum ekonomske klase.\nPutna klasa koja je uvedena 2018. biće proširena u svim avionima Boeing 767 u floti austrijskog avio-prevoznika kada će umesto dosadašnjih 18 sedišta imati 30 sedišta po avionu.\n„Proširenjem Premijum ekonomske klase želimo da ponudimo još više udobnosti našim putnicima na dugim linijama“, izjavio je komercijalni direktor Austrian-a Michael Trestl.\n„Ova putna klasa privlači sve one koji žele malo veću udobnosti i kvalitetniju uslugu na dugim putovanjima, ali i dalje paze na svoj budžet. Na ovaj način omogućavamo putnicima da prilagode našu uslugu svojim potrebama i mogućnostima“, dodao je Trestl.\nNa primer, povratna karta u premijum ekonomskoj klasi na relaciji Beč – Njujork koštaće već od 899 evra, sa svim uračunatim taksama.\nKonverzija putničke kabine u avionima Boeing 767 počeća u prvom tromesečju naredne godine, a do letnje sezone će tri aviona koji prvenstveno lete na linijama za Severnu Ameriku dobiti novu konfiguraciju.\nNajznačajnija stavka Premijum ekonomske klase je specijalno sedište dizajnirano i proizvedeno za aviokompanije iz Lufthansa Grupe, koje putnicima pruža više prostora za noge i veću udobnost u odnosu na sedišta u standardnoj ekonomskoj klasi.\nUz to, putnici u Premijum ekonomskoj klasi mogu da ponesu više prtljaga, dva umesto jednog kofera, svaki težine do 23 kg, kao i da uživaju u bogatom meni-obroku sa tri do četiri jela.\nPutnici koji rezervišu ovu klasu moći će da uživaju u 12-inčnom monitoru, imaće sopstvenu USB utičnicu i priključak za struju, pre poletanja dobiće piće dobrodošlice i poklon pribor sa putnim potrepštinama.\n767Austrianboeingpremijum ekonomska klasapremium economy


POROŠENKO POZVAO ZAPAD NA ZAUZIMANJE OŠTRIJEG STAVA PREMA MOSKVI! 'Gospodine Putin, ovo je rat, nije šala' - GlobalCir\nPOROŠENKO POZVAO ZAPAD NA ZAUZIMANJE OŠTRIJEG STAVA PREMA MOSKVI! ‘Gospodine Putin, ovo je rat, nije šala’\nUkrajinski predsjednik Petro Porošenko pozvao je zapadne zemlje da zauzmu oštriji stav protiv Rusije u trenutku kada eskaliraju tenzije između dva regionalna rivala, a ujedno je ruskom predsjedniku Vladimiru Putinu poručio da nedavni događaj u Kerčkom prolazu predstavlja “akt agresije”.\n“Gospodine Putin, ovo je rat, ovo nije šala, nije incident i nije kriza jer su vaše regularne snage pod ruskom zastavom napale ukrajinske vojne brodove u međunarodnom ratu”, rekao je Porošenko u intervjuu za američki Fox News.\nUkrajinski predsjednik je reagiranja u svijetu na taj događaj ocijenio kao “prilično snažna”, ali je pozvao na sankcije protiv Moskve i na prisustvo NATO-a u Crnom moru kako bi se odvratila ruska agresija.\n“Nitko ne zna gdje će sutra Putin donijeti odluku da štiti ruske interese”, rekao je Porošenko, dodavši da je Ukrajini potreban vojni i tehnički napredak uključujući “opskrbu smrtonosnim oružjem” kako bi se ta zemlja mogla zaštititi od moguće kopnene operacije.\n“Rusija blokira slobodu plovidbe u ukrajinskim teritorijalnim vodama… Ruskim brodovima bi trebalo blokirati ulazak u europske ili američke luke i spremni smo koordinirati u vezi s pitanjem koji tip akcije bi trebalo odmah poduzeti”, zaključio je ukrajinski predsjednik.


Putevi Srbije: Najopterećeniji putevi prohodni i bez snega - biznis24.rs\nI danas radovi na Beogradskoj obilaznici na kružnom toku ResnikPrilazi zimskim turističkim centrima su prohodni, a savet je vozačima da bez zimske opreme i lanaca ne kreću na put.\nU zoni radova saobraćaj će se odvijati naizmeničnim propuštanjem vozila, saopštilo je JP “Putevi Srbije”.\nNa Obilaznici oko Beograda i danas će, od 10 do 16 časova, biti obavljani radovi na sanaciji oštećenog kolovoza na više lokalnih mesta na kružnom toku Resnik.\nTorak – Novi Itebej, do 14. marta od 7 do 17 časova radovi na redovnom održavanju, uz naizmeničnom propuštanje vozila.\nAuto-put E-75, petlja “Vrčin” – petlja “Umčari”, do 12. marta od 08 do 16 časova radovi na obeležavanju oznaka – desna ivična linija, iz smera Niš – Beograd. Za saobraćaj će biti zatvorena vozna saobraćajna traka, a saobraćaj će se odvijati preticajnom saobraćajnom trakom.\nAMSS: Oprez zbog kiše, snega i poledice\nAuto-moto savez Srbije (AMSS) upozorava vozače i da niske temperature donose i mogućnost stvaranja poledice, pa savetuje da na put ne kreću bez obavezne zimske opreme u vidu lanaca za sneg i zimskih pneumatika.\nBeogradskoj · centrima · danas · kreću · kružnom · lanaca · naizmeničnim · obilaznici · odvijati · opreme · prohodni · propuštanjem · Putevi · putu · radova · Radovi · ResnikPrilazi · saobraćaj · saopštilo · SAVET · toku · turističkim · vozačima · vozila · Zimske · zimskim · zoni\nRukometaši Vojvodine dočekuju Proleter (nedelja, 17.50 – RTV1)\nU Vojvodini 249 novozaraženih\nSaobraćajna nezgoda u Novom Sadu\nObustava isporuke vode za Sremske Karlovce i delove Petrovaradina ...\nPovoljna epidemiološka situacija u Vršcu


Narodna skupština o AERODROMU TREBINJE: Odluke o zoning planu i postupku eksproprijacije po hitnom postupku - Top Portal\nNaslovnica Vijesti Hercegovina Narodna skupština o AERODROMU TREBINJE: Odluke o zoning planu i postupku eksproprijacije...\nNarodna skupština Republike Srpske razmotrila je prijedloge odluke o izradi zoning plana područja posebne namjene i zakona o posebnom postupku eksproprijacije – radi izgradnje aerodroma u Trebinju.\nOvi dokumenti uvršteni su u dnevni red današnjeg zasjedanja parlamenta na prijedlog Vlade Srpske i za razmatranje po hitnom postupku, da bi na vrijeme bili stvoreni preduslovi za blagovremenu realizaciju složenog projekta.\nOdluka o izradi zoning plana po hitnom postupku važna je kako bi se što prije izradio i usvojio planski dokument, te time spriječilo pomjeranje postavljenih rokova za realizaciju projekta aerodroma.\nPoseban postupak za nesmetanu realizaciju projekta\nZakon o posebnom postupku eksproprijacije radi izgradnje aerodroma u Trebinju pravni je okvir za nesmetanu realizaciju ovog projekta, koji je od opšteg interesa, izjavila je direktor Republičke uprave za geodetske i imovinskopravne poslove Bosiljka Predragović.\nObrazlažući u Narodnoj skupštini ovaj prijedlog zakona, ona je istakla da je izgradnja aerodroma po mnogim karakteristikama složen projekat, a postojeći zakonski okvir u određenim segmentima usporava njegovu realizaciju u predviđenim rokovima.\n“Ovo se posebno odnosi na institut rješavanja imovinsko-pravnih odnosa, jer je za izgradnju aerodroma neophodno obezbijediti odgovarajuće pravo na zemljištu za aerodrom, te određene prateće objekte i privremeno zauzimanje zemljišta koje će biti korišteno tokom izgradnje aerodroma”, kaže Predragovićeva.\nVišković: Stvoriti pravni osnov da se od 1. oktobra uđe u postupak eksproprijacije\n– Postoje zajednički timovi Srpske i Srbije koji će raditi na realizaciji ovog projekta. Kada zakoni i odluke budu usvojeni, stvara se pravni osnov da se od 1. oktobra uđe u postupak eksproprijacije za izgradnju tog objekta. Investicija je vrijedna oko 100 miliona KM. Prvi avioni, očekujem, da će početi da lete već krajem 2021. godine – rekao je Višković u parlamentu Srpske odgovarajući na poslanička pitanja.\nPrethodni članakDo sada su ga dobila tri patrijarha-Najviše odlikovanje Eparhije žičke vladici Atanasiju\nNaredni članakTrebinjska gimnazija dobiće PRVO DVOJEZIČNO SRPSKO-FRANCUSKO ODJELJENJE u Srpskoj


Zagađenje sumpor dioksidom u Boru tri puta veće od dozvoljenog\nIzvor: Radio 021, 05.Avg.2020, 19:53\nU Boru je u sredu zagađenje sumpor dioksidom (SO2) gotovo triput veće od zakonom dozvoljenog.\nU 10 sati, merna stanica Agencije za zaštitu životne sredine (SEPA) u gradskom parku, je izmerila 991 mikrogram SO2 po kubnom metru vazduha, dok je gornja dopuštena granica 350.\nU poslednjih mesec dana, automatske merne stanice izmerile su prekomerno zagađenje čak tokom 18 dana. Najveće zagađenje je zabeleženo u utorak, 4. avgusta popodne, kada je SO2 u vazduhu nad >> Pročitaj celu vest na sajtu Radio 021 << gradskim parkom bilo prisutan više od 3.800 mikrograma po kubnom metru, što je čak 11 puta više od dozvoljenog.\nAplikacije koje prate zagađenje vazduha, upozoravaju da je vazduh "opasan", da treba zatvoriti prozore i izbegavati izlaženje napolje i da treba nositi zaštitne maske protiv aerozagađenja. Zagađenje nije retkost od dolaska kineske kompanije "Ziđin" u Bor u decembru 2018. godine, kao "strateškog partnera" Vlade Srbije u nekadašnjem RTB.\nProizvodnja bakra je samo 2019. godine, u odnosu na godinu ranije, povećana za 23,33 odsto, a u poređenju s prvih pet meseci 2019. godine, u istom razdoblju ove godine proizvodnja je povećana za 47,5 odsto.\nGeneralni direktor "Ziđina" Đian Siming je potvrdio da je izvor zagađenja Topionica bakra i rekao da se "radi na rešavanju tog problema".\n"Radimo na nalaženju privremenog rešenja u smislu izgradnje 'dimohvatača' i sistema za gasove. To će biti privremeno rešenje i trajaće do jula, a posle toga planiramo da trajno rešimo problem sa gasovima po najmodernijoj tehnologiji, jer će sav gas ići u fabriku sumporne kiseline", rekao je tada Siming, ali zagađenje se nastavilo i od jula.\nOdnos prema zagađenju pokazuje to što su Kinezi, u jednom od najzagađenijih delova Bora ispod same direkcije kompanije, postavili plastenike odakle beru povrće. Borski odbor Stranke slobode i pravde podseća da su potpisnici ugovora, bivši generalni direktor RTB Blagoje Spaskovski i ministar rudarstva Srbije Aleksandar Antić, dali stranim investitorima garancije da neće odgovarati, niti snositi finansijske kazne ukoliko narušavaju životnu sredinu i zdravlje ljudi.\n"Ugovor se kosi s važećim zakonima Srbije i štetan je, kako po Borane tako i po ostale građane Srbije, koji nisu izuzeti ni zaštićeni od štetnih materija koje dolaze iz Bora, iako su iz svog budzeta uložili milione da tako ne bude", smatra SSP.\nBeta: U poslednjih 30 dana, Borani čak 18 u oblacima sumpor-dioskida\nDanas: U poslednjih 30 dana, Borani čak 18 u oblacima sumpor-dioskida


Sreda, 23. 3. 2005.\nZa privilegovana javna preduzeća stimulativne otpremnine, za ostale radnike samo minimalne\nPare će se naći u budžetu\nili prodajom imovine\nZagarantovana otpremnina je po Zakonu o radu oko 6.000 dinara, JAT je predvideo stimulativne od oko 20.000 dinara, železnica nudi oko 16.000 dinara... NIS planira da deo novca pribavi od privatizacije, PTT od kredita i prodaje nekretnina...\nBEOGRAD - Prosečna zarada u Srbiji manja je od 200 evra, pa će tako najveći broj radnika, u slučaju gubitka posla po osnovu tehnološkog viška, moći da računa samo na minimalnu otpremninu, a to je po Zakonu o radu trećina prosečne zarade u poslednja tri meseca u firmama gde rade. Preračunato na prosek to bi bilo oko 66,5 evra ili 6.000 dinara po godini staža.\nImajući u vidu prosečnu starost zaposlenih, gde je najviše onih sa 25 i više godina staža, očekuje se da će im otpremnina od 2.000 do najviše 3.000 evra biti jedina crkavica za budućnost. Na nešto veće otpremnine mogu da računaju radnici preduzeća koje država restrukturira. Oni će iz tranzicionog, odnosno socijalnog fonda dobiti po 100 evra za godinu staža.\nOko 1.700 odlazi iz EPS-a\nElektroprivreda Srbije obezbedila je sredstva za isplatu stimulativnih naknada za sporazumni prestanak radnog odnosa, kažu u ovom preduzeću, kao i za otpremnine za odlazak u starosnu penziju. Za sporazumni prestanak prijavilo se oko 1.700 radnika, a novac je obezbeđen za 2.000. Prijavljivanje se završava 31. marta. Osnovicu naknade čini prosečna neto mesečna zarada u oktobru, novembru i decembru prošle godine.i\nDaleko bolje stoje zaposleni u firmama sa visokim prosekom zarada jer će moći da računaju na mnogo veće otpremnine. U tu grupu spada i veliki broj javnih preduzeća koja će moći, uz odobrenje vlade i resornog ministarstva, da isplate i veće naknade od zakonskih, ali ne zbog profitabilnog poslovanja već monopolskog položaja.\nOve kompanije imaju vrednu imovinu od hotela, odmarališta i velikih poslovnih prostora na atraktivnim lokacijama, pa će njihovom prodajom moći da namaknu solidne pare da bi motivisali radnike za dobrovoljni odlazak. Njima će pripasti stimulativne otpremnine koje su, na primer, u JAT-u 250 evra ili 20.000 dinara. Izvesno je da će mnogo toga morati da se proda za takvu otpremninu koja 150 odsto premašuje zagarantovani iznos.\nPotpredsednik Miroljub Labus nedavno je rekao da radnici koji dobrovoljno odlaze iz JAT-a mogu iz budžeta da računaju samo na 100 evra po godini, s tim da ostatak mogu obezbediti prodajom imovine. Inače, društvene firme za svaku prodaju imovine moraju da traže saglasnost Agencije za privatizaciju, ali nije evidentirano koliko je to firmi učinilo. Uglavnom se čeka da pare za otpremninu daju kupci po odredbama kolektivnog ugovora koji se često štimuje pre privatizacije.\nAkcionarska društva u kojima država ima udeo, dosada su mogla da prodaju nepokretnosti po svojoj volji, pa je tako "Progres" prodao zgradu u centru Beograda da bi isplatio višak radnika.\nZa dobrovoljan odlazak iz JAT-a prijavilo se 365 od oko 900 zaposlenih, koliko je Vlada Srbije procenila da je tehnološki višak. Nebojša Starčević, v. d. generalnog direktora JAT-a, kaže da ne zna kako je vlada došla do brojke od 900 radnika, ali pretpostavlja da je to učinjeno paušalnom ocenom. Radnici koji su se prijavili, na osnovu ovog programa, dobiće 250 evra po godini staža i to upravo izaziva najviše polemike, pošto nije jasno iz kojih sredstava će se namiriti stimulativne nadoknade. Starčević kaže da ti ljudi treba da budu isplaćeni iz tekućih prihoda JAT-a, ali da rok za to nije određen.\n"Postoji tumačenje da će vlada obezbediti sredstva za otpremnine, a kasnije se namiriti iz prodaje imovine JAT-a. Međutim, takav stav još nemam na papiru", izjavio je Starčević. Onima koji budu prinudno otpušteni sleduje 100 evra.\nNIS bi do 31. marta trebalo, po preporuci MMF-a, da smanji broj zaposlenih za 1.500. "Sigurno je da to nećemo obaviti do ovog roka, ali se nadamo da ćemo sve završiti do 1. juna. Za oko 700 radnika smo već obezbedili otpremnine, a za ostale bi to trebalo da učinimo uz pomoć vlade, odnosno socijalnog fonda. Sredstva od prodaje sporednih delatnosti NIS-a, kao što su rafinerije ulja i maziva, pomoći će nam u tome", kažu u NIS-u.\nNapuštanje JP "Aerodrom" košta 400.000 dinara\nZaposlenima na Aerodromu "Beograd" ponuđeno je da se dobrovoljno prijave za uzimanje otpremnine od 15 prosečnih bruto zarada. Za takav program, prijavilo se 85 zaposlenih, koji će na ime otpremnine, dobiti prosečno po 400 hiljada dinara. Sredstva za otpremnine biće isplaćena iz budžeta JP Aerodrom "Beograd".\nU prvu grupu radnika koji će dobiti otpremnine spadaju oni koji ispunjavaju jedan od uslova za penziju i invalidi rada, a u drugu oni koji imaju najviše pet godina do ispunjavanja jednog od uslova. Prva grupa dobiće od četiri do 14 zarada u zavisnosti od toga koliko im je godina ostalo do ispunjavanja drugog uslova za penziju, a druga 85 odsto bruto zarade iz prethodnog meseca koji se množi sa brojem meseci do ispunjenja uslova za penziju.\nRok za dobrovoljni odlazak iz "Železnice Srbije" bio je 10. mart i, od trenutka raspisivanja konkursa do tada, prijavilo se 1.620 radnika iz osnovne i 388 iz zavisnih preduzeća.\n"Od tog broja izvesno je da će iz osnovnih delatnosti otići 1.164 zaposlenih, koji će dobiti 200 evra po godini staža. Još 18 železničara napustiće preduzeće sporazumno uz otpremninu od pet mesečnih zarada, 19 sa osam, 59 sa deset i 108 sa 12 mesečnih primanja", kaže Jasminka Marinković, direktor Direkcije za kadrovske potencijale i društvene odnose "Železnice Srbije".\nVlada je za stimulativne otpremnine za "Železnice Srbije" odredila 8,89 miliona evra, kažu u ovom preduzeću. U ovim krugovima, pričalo se da će se 100 evra "pokriti" iz budžeta, kao i preostalih 100 evra, ali da će se tih drugih 100 evra kasnije vratiti u budžet posle prodaje železničke imovine.\nNudi se zemljište\nU JP PTT "Srbija" od 24. januara do 21. februara raspisan je konkurs za dobrovoljan odlazak iz preduzeća, na koji se prijavilo 1.725 radnika, što je iznad svih očekivanja, kažu u ovom preduzeću. Ali, neće svima biti udovoljeno, pošto po programu dobrovoljnog napuštanja treba da ode 900 radnika, plus još 400 izdvajanjem sporednih delatnosti.\nNovac za naknade obezbediće se iz tekućeg poslovanja, dividendi koje je Telekom Srbija uplatio za prošlu godinu, eventualno iz bankarskih kredita ili akontativnih dividendi, a očekuje se i pomoć države, navode u PTT-u.\nU proseku, radnik će dobiti 200 evra, odnosno ako ima dve godine do penzije, dobiće 24 ili 30 prosečnih martovskih zarada. Visina otpremnine zavisi od radnog staža, godina do penzije... Paralelno s tim, teče i program prodaje odmarališta, nekih nekretnina i zemljišta PTT-a da bi se, između ostalog, namirili i radnici.\nZ. M. - A. M. - V. S.\nZa privilegovana JP stimulativne otpremnine, za ostale - minimalne\nŠtrajkači u JAT ervejzu odbili da prime rešenja o suspenziji\nRazgovori privrednih delegacija Srbije i BiH\nKonsultanti na "Zastavi" zaradili milione dinara\nCeo "Kostolac" u štrajku upozorenja\nBenzin treba da poskupi na 69 dinara za litar\nNa tenderu jedan evro za "Vršačku pivaru"\nBujanovac: Dobit "Hebe" 17 miliona dinara\nČesi pomažu NIS sa milion evra\nHipo Alpe Adrija grupa: Niže kamate za stanove


Tusk u subotu u poseti Srbiji\nPredsednik Evropskog saveta Donald Tusk posetiće sutra Beograd, samo dan pošto je u Beogradu boravio šef NATO Jens Stoltenberg.\nTusk će se u Beogradu sastati sa premijerom Aleksandrom Vučićem, a tokom radne večere na dnevnom redu će biti mogućnost za otvaranje prvih pregovaračkih poglavlja u pregovorima Srbije i EU do kraja godine, migrantska kriza, situacija u Evropi posle terorističkih napada na Pariz i druge teme.\nIzazovi pred kojima se EU našla svakako otvaraju niz pitanja, i bezbednosnih i ekonomskih i potrebu da sa u skladu sa novim okolnostima refefinišu i odnosi na starom kontinentu.\nSrbija je u konekstu traženja novih rešenja svakako nezaobilazna imajući u vidu da je jedna od retkih zemalja u reigonu koja je u bezbednosnom smislu stabilna.\nTusk izBeograda putuje u Albaniju, gde će u nedelju razgovarati sa premijerom Edijem Ramom.\nIstog dana on će posetiti i Makedoniju gde će razgovarati sa predsednikom te zemlje Đorđem Ivanovim i premijerom Nikolom Gruevskim.


ic-Belgrad - Finansirani projekti\nKooperacija visokoobrazovnih institucija\nDAAD program "Akademski dijalog u zemljama Zapadnog Balkana" je zapravo nastavak projekta "Akademska obnova Jugoistočne Evrope".\nNemački partner ima pravo da aplicira za finansiranje jedne godine u iznosu do 40.000 evra za sprovođenje seminara, radionica, konferencija i slično, kao i za razmenu studenata i istraživača za period do 3 meseca. Projekti mogu da se provode i u Nemačkoj i u Srbiji.\nRok za podnošenje zahteva za finansiranjem je 30. novembra 2016., a program treba da startuje 01. marta 2017. godine i traje do 28.februara 2018.\nOriginalni raspis za finansiranjem ćete naći ovde >>>\nDAAD program "Akademska obnova Jugoistočne Evrope" od 1999. godine finansira Savezna Vlada Nemačke u okviru nemačkog doprinosa "Paktu stabilnosti za Jugoistočnu Evropu". Dosadašnji obim finansiranja (od 1999-2011) je veći od 29,5 mil evra.\n2013. je finansirano 24 projekata između univerziteta iz Nemačke i Jugoistočne Evrope na kojima je učestvovalo 133 projektnih partnera iz Jugoistočne Evrope (iz Srbije 28).\nCiljevi ovog programa su brzo i trajno poboljšanje univerzitetske nastave, pogotovu u oblastima inženjerstva, matematike, informatike, poljoprivrede i šumarstva, zdravstva, prava i ekonomije, kao i evropskih i regionalnih studija. Takodje, kvalifikacija modernog obrazovnog kadra za fakultete, i finansiranje regionalne saradnje visokoobrazovnih institucija. Ovaj program je na žalost završen. Sledeća online brošura predstavlja pregled ostvarenih projekata u proteklom periodu.\nU programu "Partnerstva zemalja Jugoistočne Evrope" učestvuje nekoliko univerziteta iz Srbije. Po statistici iz 2015. godine, u okviru ovog programa Univerzitet u Beogradu ima kooperaciju sa HWR Berlinom, univerzitetom Hamburg i Jenom, a Univerzitet u Novom Sadu kooperaciju sa univerzitetom Regensburg. Univerzitet u Nišu ima kooperaciju sa TU Ilmenau.\nUniverzitet u Novom Sadu, Filološki fakuletet, katedra za germanistiku ima kooperaciju sa PH Freiburg u okviru projekta GIP (Partnerstva instituta za germanistiku)- statistika iz 2013. godine.\nU okviru bilateralne saradnje za kooperativno istraživanje (PPP program) su 2013. godine finansirana 23 projekta. U okviru tih programa 47 Nemaca je finansirano i 78 Srba. Kao primer dobrog predloga projekta predstavljamo Vam prezentaciju Dr Antuna Balaža iz Instututa za fiziku iz Beograda koji je nekoliko godina zaredom koristio ovaj program.


Samohrani roditelji-Ljubica Bogetić psiholog, psihoterapeut\nIntervju: LJubica Bogetić savetuje roditelje: Organizujte se dobro i brinite o svom mentalnom zdravlju\nMagazin Novosti / Život + · 06. april 2021\nRoditeljstvo je teško u vreme korone koja je posebno zakomplikovala život samohranim roditeljima. Mnogi nemaju sa kim da podele obaveze i probleme, pa su prinuđeni da sve preuzmu na sebe. Kako se izboriti sa tim, a ne „sagoreti“ u nameri da odgovorite svim obavezama?\n– Ovo vreme je izuzetno teško i zahtevno za sve roditelje, a naročito samohrane – kaže psiholog i psihoterapeut LJubica Bogetić.Najteže sa mališanima- Mlađa deca su teže prošla. Većina roditelja pokušava da im organizuje onlajn kurseve ili individualne časove, da što više vremena provode napolju, baveći se sportom na otvorenom. Čest problem je nedostatak samodiscipline kod mlađeg uzrasta, jer teško mogu sami da ispune obaveze bez odraslih.\n– Mnogo je onih koji su u vreme pandemije izgubili posao, neki su ostali bez dodatnih primanja, a troškovi života su im isti – naglašava Bogetićeva.\n– Svi roditelji, bez obzira na to da li su u braku ili ne, teško se nose sa ovakvim vidom učenja. Prvo, jer je deci potrebna struktura vremena i obaveza koju na ovakav način ne mogu da imaju. Drugo, roditelji su angažovani oko posla i u borbi za egzistenciju, pa ne mogu da se posvete mališanima. Deca su prepuštena sebi, što ponekad nije loše za osamostaljivanje, ali u većini slučajeva nisu navikla na ovakav vid rada i teško se snalaze – kaže psihoterapeut.Samo razgovor- Mlađa deca imaju veću potrebu za roditeljima i često ne razumeju da oni moraju mnogo da rade, pa nedostatak pažnje pokazuju kroz neadekvatno ponašanje. Neke roditelje grize savest zbog toga, a ne mogu mnogo da promene. Pokušavaju to da kompenzuju angažovanjem drugih članova porodice, dopuštaju deci da više gledaju TV i igraju igrice… Sa decom treba što više razgovarati o trenutnoj situaciji.\n– Obaveza roditelja je da brinu i o sebi jer su mališanima potrebni zdravi i normalni roditelji. Nije jednostavno sve uklopiti i to zahteva dobru organizaciju i pomoć. Takođe, treba biti i fleksibilan jer se prioriteti menjaju u zavisnosti od trenutka. Nekada je bitnije fizičko zdravlje, a nekada mentalno – zaključuje LJubica Bogetić.


Košarkašice Srbije protiv prvaka Evrope za polufinale, košarkaši sa Meksikom "bruse formu" - Objektiv\nNaslovna » Sport » Košarka » Košarkašice Srbije protiv prvaka Evrope za polufinale, košarkaši sa Meksikom “bruse formu”\nKošarkašice Srbije protiv prvaka Evrope za polufinale, košarkaši sa Meksikom “bruse formu”\nI jedni i drugi na terenu\nIzvor: Objektiv.rs, Tanjug / Košarka\n/ 08:56 • 23.06.2021. • 23.06.2021.\nFoto: Coudert/Sportsvision / Sipa Press / Profimedia\nKošarkašice Srbije večeras od 21 sat u Valensiji igraju četvrtfinalni meč Evropskog prvenstva protiv domaćina i aktuelnog šampiona, Španije.\nPosle tri ostvarene pobede u grupi B, izabranice Marine Maljković direktno su se plasirale u četvrtfinale Evropskog šampionata, a za protivnika imaju selekciju Španije, koja je neočekivano izgubila na startu od Belorusije, pa je kroz duel sa Crnom Gorom morala da traži put do osam najboljih reprezentacija na Starom kontinentu.\n– Sigurno će biti veoma dobra utakmica, jer se do sada nismo sastajali sa Španijom u četvrtfinalu. Igramo protiv domaćina koji brani titulu prvaka Evrope, tako da treba da budemo maksimalno fokusirane na našu igru pošto neće biti mesta za mnogo grešaka. Svakako da neće biti lako igrati utakmicu na kojoj ce cela dvorana navijati za njih, ali, opet, ako naš fokus bude na nivou i svaka igračica uradi ono što je potrebno da dobijemo utakmicu, neće biti problema. Imamo višu ekipu, višu petorku i mislim da će skok biti naša prednost na toj utakmici – rekla je košarkašica Aleksandra Crvendakić.\nU ostalim mečevima četvrtfinala sastaju se Francuska – BiH (18 sati), Belorusija – Švedska (18), Belgija – Rusija (20.45).\nFoto: Starsportphoto/Pedja Milosavljevic\nNa terenu će biti i košarkaši, koji večeras od 20 sati igraju prijateljski meč protiv Meksika u hali “Aleksandar Nikolić” u Beogradu.\nIzabranici Igora Kokoškova prethodno su istog rivala pobedili na Akropolis kupu u Atini, na kome su takođe savladali Grčku i Portoriko, što im je donelo prvo mesto na turniru.\nBiće to poslednja pripremna utakmica pred početak kvalifikacionog olimpijskog turnira, koji je na programu od 29. juna do 4. jula u srpskoj prestonici.\n– Posle turnira u Atini, ostala nam je još jedna provera pred ulazak u balon i odlučujujuće borbe za Olimpijske igre. Imaćemo nakon toga još pet dana za trening i konačno usvajanje svega onoga što želimo da igramo. Priključiće nam se još nekoliko igrača, Micić, Kalinić, Teodosić… Oni su radili u Beogradu, a juče su imali prvi trening sa ekipom. Vreme nam ne ide na ruku, ali iz dana u dan se adaptiramo i trudimo da ostvarimo cilj, a to je plasman u Tokio. Biće nam drago i da malo osetimo publiku, iako u smanjenom kapacitetu. Mislim da će nam prijati da čujemo aplauze sa tribina i podršku reprezentaciji – rekao je selektor Igor Kokoškov.\nU skladu sa aktuelnim merama Vlade Srbije zbog pandemije korona virusa, kapacitet dvorane za meč protiv Meksika biće značajno smanjen, na 30 odsto.\nZa olimpijsku vizu pored Srbije, boriće se još Italija, Filipini, Portoriko, Senegal i Dominikanska Republika, a samo pobednik turnira izboriće plasman na Igre u Tokiju.\nJokića sačekalo veliko iznenađenje u Somboru: Osvanula fotka na društvenim mrežama (FOTO)\nLegenda NBA lige nahvalila Kokoškova: Pitajte ga za jednu akciju, on će vam dati deset\nMuta Nikolić se “gura” za poziciju selektora Srbije? Harizmatični trener imao šta da kaže na ovu temu\nPredsednik KSS direktno u metu: Danilović otkrio ko je prvi kandidat da nasledi Igora Kokoškova


NSinfo: 3 miliona dinara za projekat spajanja Novog naselja i Veternika\n3 miliona dinara za projekat spajanja Novog naselja i Veternika\nUprava za građevinsko zemljište i investicije izdvojiće 2.850.000\ndinara sa PDV-om za projektovanje produžetka Bulevara Jovana Dučića, u pravcu Veternika.\nTehničku dokumentaciju će izraditi preduzeće "GMP Gramont NS", koje se na tender javilo zajedno sa firmama "Tehnika" iz Vršca i "Vojvodinaprojekt" iz Novog Sada. Oni su dali bolju ponudu od "Šidprojekta", "Centralne putne laboratorije" i "Geopanonije", koji su zajedno ponudili nekoliko desetina hiljada dinara višu cenu, prenosi 021.rs.\nOvaj posao je sklopljen u pregovaračkom postupku, jer je UGZI prethodno imao neuspele tendere za projekat. Ponude su bile poslate firmama "Vojvodinaprojekt", "Gramont-NS", "VIA-inžinjering" i "AG-UNS Arhitektonsko građevinski institut", a odazvale su se dve firme koje su zajedno nastupile, dok je drugi ponuđač poslao ponudu, iako nije bio pozvan.\nPodsetimo da je planirano da se Bulevar Jovana Dučića produži za oko 330 metara ka Ulici Dragoslava Srejovića, a na spoju bi se nalazio kružni tok. S obzirom na to da je "GMP Gramont NS" dao ponudu od 120 dana kao rok za izradu tehničke dokumentacije, a i u programu uređenja građevinskog zemljišta za ovu godinu još nema pomena ovih radova, izvesno je da pre 2019. godine probijanje bulevara ka Veterniku neće ni početi.\n... bulevar jovana dučića, Novi Sad, novo naselje, veternik


Kemal Kurspahić: Upitnici nad ‘neupitnom potporom’ | Kliker.info\nKemal Kurspahić: Upitnici nad ‘neupitnom potporom’\nPrva tačka Zagrebačke deklaracije, usvojene na ovonedjeljnom video-samitu zemalja Evropske unije i Zapadnog Balkana vjerovatno je bila sračunata na uzajamno potvrđivanje vjernosti zajedničkim opredjeljenjima.\n“Podsjećajući na sastanke na vrhu 2000. u Zagrebu, 2003. u Solunu i 2018. u Sofiji, Europska unija iznova potvrđuje svoju neupitnu potporu europskoj perspektivi Zapadnog Balkana. Partneri sa Zapadnog Balkana ponovno su istaknuli svoju predanost europskoj perspektivi kao čvrstom strateškom izboru”.\nNe vjerujem da su autori deklaracije potcijenili sposobnost publike kojoj je ona namijenjena, javnosti zapadnobalkanskih zemalja, da primijeti ironiju naglašavanja “neupitne podrške” europerspektivama tih zemalja još od 2000. godine: zar se za dvije decenije, od Zagreba 2000. do Zagreba 2020, baš ništa nije moglo učiniti da – recimo građanima Bosne i Hercegovine – ta perspektiva postane bliža i vjerovatnija? Moglo je, ali prije svega u samim tim zemljama.\nU Bosni i Hercegovini je prije gotovo godinu dana s priličnom dozom optimizma primljeno Mišljenje Evropske komisije o kandidaturi te zemlje za članstvo u Uniji u kojem se navodi 14 ključnih zahtjeva koje treba ispuniti za sljedeći korak na tom putu. Od tada nije učinjeno gotovo ništa i tek je ovih dana – uz evropsko posredovanje i poticaje – formirana radna grupa čiji će posao biti da osigura ubrzano provođenje tih preporuka.\nIstoga dana kad je, posredstvom video-veza održavan zagrebački samit, u Njujorku je – na istom takvom virtuelnom sastanku – Visoki predstavnik međunarodne zajednice za Bosnu i Hercegovinu Valentin Inzko podnosio svoj redovni polugodišnji izvještaj Savjetu bezbjednosti Ujedinjenih nacija koji dokumentovano pokazuje zašto svih ovih godina ta zemlja zaostaje za susjedima na euroatlantskom putu: trebalo je punih godinu dana nakon izbora 2018. da se formira novi Savjet ministara; godinu i po dana nakon izbora još nije formirana federalna vlada a taj posao nije završen ni u svim kantonima; rad državnih institucija blokiran je ucjenama vlasti Republike Srpske da njeni predstavnici neće učestvovati u odlučivanju dok se ne uklone strane sudije iz državnog Ustavnog suda a federalnih insistiranjem vodeće hrvatske stranke na izmjenama izbornog zakona kojima će se osigurati “legitimno predstavljanje konstitutivnih naroda”; a nepomirljive politike krive su i što se građanima Mostara još od 2008. godine onemogućuje da glasaju na lokalnim izborima.\nVisoki predstavnik ukazuje na dva ključna izazova napretku Bosne i Hercegovine.\nJedan su – blokade u funkcionisanju institucija države, drugi – korupcija na svim nivoima.\nBlokadu odlučivanja na svim nivoima Inzko objašnjava pozivima, na jednoj strani, za otcjepljenje Republike Srpske, a na drugoj, za formiranje “trećeg entiteta”. On navodi brojne primjere pozivanja lidera vladajuće stranke u Republici Srpskoj da se, s pozivanjem na “povratak izvornom Dejtonu”, ponište same osnove Dejtonskog sporazuma uključujući i “razgraničenje” između dva entiteta, oživljavanje Vojske Republike Srpske, izjave povodom neustavnog Dana Republike Srpske kako srpski narod ima dvije države: Republiku Srpsku i Srbiju; poruku “zbogom Bosno i Hercegovino” s pozivom na “srpski Brexit”; sve do najave nakon susreta s predsjednikom Srbije u Beogradu kako će se o statusu Republike Srpske odlučivati na referendumu.\nInzko je izvijestio Savjet bezbjednosti kako se nasrtaji na dejtonski poredak iz Republike Srpske oslanjaju na pogrešno tumačenje po kojem je Bosna i Hercegovina unija dviju država s ograničenim i izvedenima suverenitetom stvorena od dva postojeća entiteta koji su nosioci suvereniteta. Sa tih pozicija – entitetski vođa nastavlja da dovodi u pitanje suverenitet, teritorijalni integritet, nadležnosti i institucije države.\nO tome se posebnim saopštenjem izjasnio i Savjet za provedbu mira izražavajući “odanost teritorijalnom integritetu i fundamentalnoj strukturi Bosne i Hercegovine kao cjelovite suverene države sa dva entiteta koji nemaju pravo na otcjepljenje i postoje samo po Ustavu Bosne i Hercegovine”.\nVisoki predstavnik izvijestio je Savjet bezbednosti i kako će ove godine u Bosni i Hercegovini biti obilježene i dvije 25. godišnjice: u julu četvrt vijeka od genocida u Srebrenici a u novembru od postizanja Dejtonskog sporazuma.\nPovodom Srebrenice – osudio je poricanje genocida i nakon svih presuda najpozvanijih međunarodnih sudova i slavljenje osuđenih za ratne zločine. Evropska komisija je, u Mišljenju o kandidaturi Bosne i Hercegovine upozorila kako su “revizionizam i poricanje genocida suprotni najosnovnijim evropskim vrijednostima” a Inzko je pred Savjetom bezbjednosti izjavio: “Postoji vjerovatno potreba da se zakonski reguliše pitanje negiranja genocida i holokausta”\nPovodom Dejtona – pozvao je na jačanje, nasuprot pozivima na slabljenje, međunarodnog nadzora nad projektom mirne Bosne. To se posebno odnosi na pomoć organima Bosne i Hercegovine da uspostave kontrolu nad razuzdanom korupcijom, pored ostalog u nošenju s pandemijom i njenim ekonomskim posljedicama.\nKemal Kurspahić (RSE)


festival – Emitor festival – Emitor\nEmitor, Vesti\tfestival, izveštaj, Mač i magija, Marko Miranović, Miloš Petrik, Numenor, Radio Beograd 202, Sazvežđe 202\nU subotu, 19.09.2015, u Domu omladine Beograda održan je četvrti po redu festival (konvencija) epske fantastike „Mač i magija”. Na programu festivala bile su prezentacije i demonstracije društvenih i kompjuterskih igara, kozplej takmičenje, predstavljanje LARP udruženja, kao i diskusije i predavanja o brojnim temama vezanim za žanr i fandom.Razgovarali… Nastavite sa čitanjem\nBlog, Obaveštenja\tfestival, Noć istraživača\nKao što smo već najavljivali, Društvo ljubitelja fantastike „Lazar Komarčić” učestvovaće na ovogodišnjoj Noći istraživača. Dok se pripremamo za glavni događaj u petak, iz programa serijala naučno-popularnih predavanja tokom ove nedelje izdvajamo:18.09. u 18.30h, Odeljenje za kulturu i umetnost Biblioteke Grada BeogradaMSci Sonja Žakula: „Sanjaju li kiborzi biomehaničke ovce?”Da… Nastavite sa čitanjem\nBlog, Obaveštenja\tDom omladine Beograda, festival, Mač i magija\nMač i magija: festival epske fantastike IV\n3. septembra 2015. 1 komentar\nFestival (konvencija) epske fantastike biće održana u Domu omladine Beograda u subotu 19.09.2015 sa početkom od 14:30h. Iz najave organizatora:Ovo je četvrta po redu konvencija u organizaciji udruženja ljubitelja epske fantastike „Mač i Magija (Sword and Sorcery)”. Tako da očekujte program kao i do sada što znači program će biti bogat predavanjima, turnirima, prezentacijama, raznim udruženjima, izlagačima, cosplayem, kao i mnogim drugim sporednim stvarima.Tokom… Nastavite sa čitanjem


Dačić: Nastavak međustranačkog dijaloga sledeće godine, kada se steknu uslovi | Insajder\nDačić: Nastavak međustranačkog dijaloga sledeće godine, kada se steknu uslovi\nPredsednik Skupštine Srbije Ivica Dačić izjavio je danas da će međustranački dijalog biti nastavljen sledeće godine kada se budu stekli uslovi za to.\n"Dogovoreno je da se druga faza dijaloga obavi posle izbora sa ciljem da on posluži kao priprema za održavanje sledećih izbora", rekao je Dačić i ponovio da će izbori biti najkasnije do aprila 2022. godine.\nDačić je dodao da je Skupština imala obavezu da donese rebalans budžeta, da treba da usvoji budžet za sledeću godinu i da on ne vidi raskorak sa predstavnicima Evropskog parlamenta koji kažu da je sledeća godina predviđena za međustranački dijalog.\nDačić je tako odgovorio na pitanje poslanika Socijalističke partije Srbije Đorđa Milićevića koji se osvrnuo na prošlogodišnji dijalog na FPN-u, rekavši da takve razgovore treba voditi u Skupštini.\nMilićević je pitao da li vladajuća većina sada ima obavezu da razgovara i sa vanparlamentarnim strankama i kojim, kao i da li je Evropski parlament tražio neki rok za takav dijalog.\nI ostali poslanici iskoristili su svoje pravo da zatraže odgovor od nadležnih.\nŠef poslaničke grupe Jedinstvene Srbije Dragan Marković Palma ponovo je apelovao da se smanje medijske poruke o tome koliko će ljudi da umre od korone.\n"Moramo da radimo i nosimo virus kao da je to običan grip", rekao je Marković.\nPoslanik SNS Nebojša Bakarec rekao je da se šest dana vodi "zverska kampanja protiv predsednika Aleksandra Vučića i patrijarha Irineja".\n"Pitali su zašto je Vučić govorio na sahrani - zbog toga što je najbolji predsednik. Zašto je kritikovao Tadića, zato što je bio najgori predsednik u istoriji i sramota Srbije", rekao je Bakarec.\nNa dnevnom redu današnje sednice Skupštine je set finansijskih zakona i izbor poverenika za zaštitu ravnopravnosti.\nIako je u Srbiji nedavno formirano MInistarstvo za ljudska i manjinska prava i društveni dijalog ministarka koja je na njegovom čelu Gordana Čomić izjavila je da njen resor nije nadležan za politički dijalog, već da je on u nadležnosti Narodne skupštine i Evropskog parlamenta.


Kojić za ATV: U kontinuitetu postoji politika satanizacije Srba\nBez obzira na dešavanja\nDirektor Republičkog centra za istraživanje rata, ratnih zločina i traženje nestalih Milorad Kojić ocjenjuje da dokumenti Nacionalnog britanskog arhiva sa kojih je skinuta oznaka tajnosti, a koji govore o bivšem visokom predstavniku u BiH Pediju Ešdaunu, ukazuju na kontinuiranu politiku satanizacije Srba, bez obzira na dešavanja devedesetih godina na ovim prostorima.\nKojić je ocijenio da je interesanto to što se u biografiji nekadašnjeg lidera Liberalnih demokrata Pedija Ešdauna navodi da je bio pripadnik britanske obavještajne službe.\n"Dakle, očigledno je da je imao zadatak da, tada kao parlamentarac, sugeriše tadašnjem premijeru Velike Britanije u vezi sa određenim događajima iz 1992. i 1993. godine u BiH", rekao je Kojić za ATV.\nPrema njegovim riječima, posebno zabrinjava to što jedan takav čovjek, koji se direktno i otvoreno stavljao na jednu od zaraćenih strana, pominjući često kao "muslimansku državu" ono što treba da nastane od BiH, kasnije postaje visoki predstavnik i "glavni kasapin Srba i onoga što je bila nadležnost Republike Srpske".\n"Svjetska javnost je projektovala određenu politiku u odnosu na Srbe na Balkanu, ali posebno u odnosu na Srbe u BiH u dijelu koji se odnosi na ratne zločine, što potvrđuje našu tezu da oni žele da kroz optužnice i presude koje su donošene i u Haškom tribunalu, ali i u pravosuđu BiH, dovedu u pitanje legitimitet Republike Srpske u današnjem obliku", rekao je Kojić.\nOn smatra da pisma u kojima Ešdaun eksplicitno navodi pojam "muslimanska država" ukazuju na to da je očigledno i današnja teza da taj projekat bude stvoren, a on se može stvoriti jedino nestankom Republike Srpske.\n"To znači da smo i dalje ugroženi i da je politika koja se sada vodi, kada je riječ o procesuiranju predmeta ratnih zločina, usmjerena u tom pravcu", rekao je Kojić.\nOn je istakao da ovi dokumenti ukazuju na to da je bila značajna i ispravna odluke Vlade Republike Srpske, koju je osudila međunarodna zajednica, da formira komisije za istraživanje ratnih događaja u Srebrenici i Sarajevu, te da se putem ovih komisija verifikuje ono što dokazuju strani dokumenti.\nOn je napomenuo da službenici Centra već rade na proučavanju dokumenata sa zvaničnih stranica arhiva Velike Britanije, ali i drugih arhiva država koje su imale svoju ulogu u ratu u BiH.\nKojić je podsjetio da je postignut dogovor sa Institutom za savremenu istoriju iz Srbije da se zajedničkim snagama radi na istraživanju, ne samo stranih, nego i domaćih arhiva, kao i javnih dokumenata UN.\n"Cilj nam je da na osnovu činjenica prikažemo domaćoj, ali i svjetskoj javnosti, šta se ovdje dešavalo", rekao je Kojić.\nGovoreći o radu komisija za Srebrenicu i Sarajevo, on je napomenuo da su one nezavisne i da nema uvida u njihov rad.\n"Kakav god bio konačan izvještaj, mi treba da ga prihvatimo, jer su to komisije koje čine eksperti iz različitih oblasti i siguran sam da se bave činjenicama", rekao je Kojić.\nNekadašnji lider Liberalnih demokrata, kasnije visoki predstavnik u BiH Pedi Ešdaun u pismima upućenim tadašnjem premijeru Velike Britanije DŽonu Mejdžoru više puta je BiH nazvao "muslimanska domovina".\nU tim pismima Ešdaun nije spomenuo nijedan logor i zatvor u kojem su držani i ubijani Srbi, te je vršio pritisak da Britanija reaguje zbog zatvora, etničkog čišćenja i izbjegličkih kampova u Republici Srpskoj, navodi se u dokumentima Nacionalnog britanskog arhiva, sa kojih je skinuta oznaka tajnosti, a koji su objavljeni prošle godine kao dio paketa koji pripadaju korespondenciji tadašnjeg premijera Mejdžora pod nazivom "Korespondencija sa liderom liberalnih demokrata".\n1456 glasova 63%


Prajd i 39 razbojnika - Milica Jovanović - Peščanik\nPrajd i 39 razbojnika\nPlakati i zastave kojima je trebalo slaviti slobodu i pravo na ljubav nisu čestito ni spakovani posle zabrane još jedne Parade ponosa u Beogradu, a policija je već postigla prve rezultate u borbi za opštu bezbednost.\nU utorak se načelnik beogradske policije pohvalio da je podneto čak 17 krivičnih prijava „u redovnom postupku zbog ugrožavanja sigurnosti građana“, dok je ukupno identifikovano 39 osoba koje su pretile učesnicima zabranjene Parade.\nJavni servis je došao u posed i nešto podrobnijih informacija: od 39 identifikovanih osam je iz Beograda, od kojih je jedna osoba maloletna. Pored Beograđana, na spisku krivičnih prijava nalaze se još deset osoba iz unutrašnjosti.\nSvih 39 pretnji je upućivalo preko društvenih mreža, „uglavnom preko Fejsbuka“.\nI to je zasad sve. Posle dramatičnih izjava pouzdanih izvora iz tajanstvenog biroa za koordinaciju bezbednosnih službi, o tome kako niko može da garantuje da neće biti mrtvih ukoliko bi se šetnja dozvolila, o vatrenom oružju, sonoj kiselini te, bez sve šale, rojevima pčela i osa spremljenih za napad na učesnike Prajda – javnost je dobila nejasnu statistiku jednog promila uobičajenog govora mržnje na društvenim mrežama.\nKao i prethodnih godina, ni ovog puta se najave organizovanog napada na život građana koji bi učestvovali u Prajdu kao i uništavanja imovine u gradu – ne tretiraju kao terorističke pretnje, iako je upravo takvim najavama država „prisiljena“ da nešto učini. Naprotiv, klimaks straha među građanima podstakli su upravo državni službenici dok se, nakon zabrane, rasplet nudi uz 17 krivičnih prijava i jednu maloletničku opomenu.\nZasad nema ni potvrde da li je beogradska policija uslišila odluku poverenika za infomacije od javnog značaja, donetu početkom prošlog meseca, da u roku od tri dana dostavi kopiju bezbednosne procene sa svim operativnim saznanjima o pretnjama i rizicima koji su doveli do zabrane Prajda pre dve godine.\nTada su još uvek bezimeni i neprocesuirani teroristi najavljivali požare i nerede u različitim delovima grada kako bi odvlačili policijske snage iz Manježa, napade na sedišta stranaka tada vladajuće koalicije (uključujući Dačićev SPS) i sedišta stranih firmi; između ostalog, izvori iz policije tada su danima zabavljali tabloide i pričama o paljenju automobilskih guma u javnim garažama, otmicama gradskih autobusa i slično.\nOvog puta, dužnost da javno izrazi očekivanje da će „bezbednosne službe u kratkom roku izaći sa imenima i argumentima za navode u bezbednosnim analizima“ pripala je ministru regionalnog razvoja i lokalne samouprave, koji je ponovio da je Parada zabranjena „da bi se obezbedili mir i red“.\nIdeja da se ukidanjem građanskih sloboda zavodi red nije nova, zapravo stara je koliko i civilizacijski nered; u Srbiji 2013. godine, međutim, ograničavanje slobode žrtvi a ne nasilniku nasleđe je novije istorije čiji su direktni baštinici premijer i njegov zamenik – nekadašnji protežei politike u čijem zanosu stasavaju i sve te osobe što verno nastavljaju putem mržnje i nacionalističke histerije.\nMeđu ovih čak 39, izvučenih iz nepreglednog smeća komentara po informativnim portalima, forumima, fejsbuk grupama, po svemu sudeći nema osoba od ranije poznatih javnosti po neodgovornim i bahatim ispadima kojima podstiču atmosferu progona; od premijera i njegovih procena normalnosti na koje je regaovao čak i sindikat policije, bestidnih patrijarhovih izjava o sramoti upućenih iz crkvenog legla nekažnjivosti, sve do raznoraznih dveri, tehnički zabranjenih obraza i ostalih parapolitičkih formacija.\nUmesto da se odgovornost za javno izgovorenu reč traži od najodgovornijih, red se zavodi tamo gde najmanje boli – u bezobalnom, anonimnom onlajn svetu, gde domaći stručnjaci još nisu uspeli da dobace ni do panamskih servisa za zaštitu privatnosti.\nDoduše, ovih dana upravo stižu najave da se srpska vojska sprema za još jednu odlučujuću borbu za novu stavku u državnom budžetu – potrebne su joj, naime, specijalne jedinice za „sajber ratovanje“. Vojska je za ovaj projekat sebi već obezbedila slavnu prošlost, pa se oslanja na heroje „elektronskog izviđanja“ u vreme bombardovanja i „hakerske napade na sajtove NATO država“.\nSvetla tradicija budućih sajber policajaca Srbije upravo se ispisuje na Fejsbuku.


Ralu - Sertifikati kvaliteta\nRALU Logistika je sertifikovana po standardima HACCP i ISO 9001:2008 za transport, skladištenje i distribuciju robe u kontrolisanom temperaturnom režimu.\nSertifikacijom je potvrđen kvalitet organizacije, radnih procesa, pisanih procedura, programa edukacije zaposlenih i definicije odgovornosti svih zaposenih koji osiguravaju poštovanje najviših standarada kvalitete rada i sigurnosti proizvoda.\nRALU Logistika je jedna od prvih kompanija u logističkom sektoru u Srbiji čiji je sistem upravljanja poslovanjem i sigurnošću hrane sertifikovan po standardu „IFS Logistics“ za transport, skladištenje i distribuciju.\nSertifikat „IFS Logistics“ garantuje poštovanje najstrožih kriterijuma sigurnosti hrane i sposobnost organizacije u upravljanju rizicima vezanima uz sigurnost hrane, s naglaskom na zaštitu potrošača.\nPreduslovi za dobijanje ovog sertifikata jesu posedovanje sertifikata ISO 9001 i HACCP.


Ženski prostor - Akcija "Hrana, NE oružje!"\nAkcija "Hrana, NE oružje!"\nŽene u crnom i Ženski prostor su u subotu, 7. juna, u terminu od 13 do 14h na Trgu kralja Milana u Nišu održale mirovnu akciju „Hrana, NE oružje!“ Akcija je organizovana povodom obeležavanja 15-godišnjice napada na Niš kasetnim bombama, ali i povodom nedavnih poplava koje su mnoge građane i građanke ostavila bez domova, a čak i dovela do gubitka života, a koje je naša država dočekala nespremna.\nOva akcija deo je i Globalne akcije protiv militarizma koju organizuje Međunarodna mreža akcije protiv malokalibarskog oružja i lakog naoružanja (IANSA).\nNeke od poruka koje smo poslale javnosti ovom prilikom su: Za kritiku je uvek vreme, Drugačiji svet je moguć, Narod bolji od elite, Stop kasetnoj municiji, Lekciju o solidarnosti dobili smo od azilanata, Ne hranite nas strahom, Solidarnost je naša snaga...\nAkciji su se pridružile i aktivistkinje niških ženskih organizacija, Romsko ženske mreže Srbije i aktivistkinje Mreže Žene protiv nasilja. Tokom akcije stajanja na trgu učesnice/i su držale/i transparente sa mirovnim porukama i podelile hranu građanima Niša. Akcija je okupila oko 150 predstavnica ženskih organizacija iz Srbije, Bosne i Hercegovine, Republike Srpske, Makedonije i sa Kosova.\nDeo fotografija nastalih na akciji možete videti ovde.


ZAKLJUČCI SA 34. SASTANKA STALNE GRUPE NA VISOKOM NIVOU ENERGETSKE ZAJEDNICE\nSastanak je održan 22. septembra 2014. godine u Kijevu, Ukrajini.\nSastanak je vodio Oleg Ševčenko u ime predsedništva Ukrajine i Fabricio Barboso u ime Evropske unije, kao potpredsednik.\nOtpozdravljeno je nedavno potpisivanje takozvanog inter-TSO Ugovora između kosovskog operatora KOSTT i JP EMS.\nUkrajina je prezentovala Nacionalni plan za smanjenje štetnih emisija i objasnila dalje korake za finaliziranje istog.\nPredloženo je Ministarskom savetu da se utvrdi kršenje Ugovora od strane Srbije u slučaju ECS-9/13, na osnovu obrazloženog zahteva Sekretrijata i mišljenja Savetodavnog odbora. Predstavnik RS je najavio izjavu koja će se priložiti uz zaključke Ministarskog saveta.\nZbog kršenja Ugovora od stane Bosne i Hercegovine predloženo je da Ministarski savet utvrdi ozbiljno i dugotrajno kršenje, na osnovu člana 92. Ugovora i člana 42. Pravilnika o rešavanju sporova.\nOd projekata od interesa za EnZ podržana je Preporuka za implemetaciju Uredbe 347/2013/EU od 17. aprila 2013. o uputstvima za transevropsku energetsku infrastrukturu sa određenim adaptacijama.\nPodržan je zahtev za usvajanje na Ministarskom savetu Tumačenja člana 94. Ugovora. Podržani su napori Sekretarijata i Evropske komisije za obezbeđivanjem jednakog tretmana država ugovornica i država članica EU u okviru jednog intergisanog tržišta.\nPodržana je Odluka o adaptiranju određenih Delegiranih uredbi o energetskim proizvodima koje su odraz razvoja u EU od 2009, kao što je i diskutovano na sastanku u junu 2014.\nKonstantovan je Izveštaj Sekretarijata o radu Koordinacione grupe za energetsku efikasnost. Odlučeno je da se produži trajanje grupe na neodređeno, imajući u vidu izazove zbog implentacije EE Direktive.\nStalna radna grupa na visokom nivou je zahvalila Sekretarijatu na pripremljenoj Studiji o proceni uticaja Direktive 2012/27 o energetskoj efikasnosti.\nOdlučeno je da se Ministarskom savetu predloži delegiranje Stalnoj radnoj grupi na visokom nivou sprovođenje rasprave o neophodnim adaptacijama i nakon toga usvajanje Direktive na prvom sastanku u 2015. godini u skladu sa procedurom kojom Ministarski savet usvaja odluke.\nIzvor: Redakcija, 1.10.2014


O Mileni kolege imaju najdivnije reči, ali ono što publika kaže o njoj VIŠE JE OD LJUBAVI: "Hvala joj za sve, veliko je njeno delo" - Zena.rs\nKada glumac ode, kao svedočanstvo njegovog talenta ostanu njegove uloge, kao svedočanstvo njegovog profesionalizma i kolegijalnosti, reči ljudi sa kojima je sarađivao, a kao dokaz njegove vanvremenosti i umeća da dopre do osećanja svih, poruke publike. Milena Dravić je igrala za publiku, i kada je noćas otišla, publika se njoj poklonila i uputila joj poslednji pozdrav.\nMilena Dravić u filmu "Prekobrojna" u kojem je kao Ranka igrala uz Ljubišu Samardžića koji je bio njen najčešći partner na filmu Foto: youtube\nI kako publika voli Milenu... Sve pomenuto u njenom slučaju je mnogo više od napisanog pa je talenat bio genijalno umeće, profesionalizam neizmerna ljubav prema umetnosti, a njen dodir publike dodri nečeg posebnog što samo retki imaju.\nI publika Mileni Dravić danas govori:\n"Draga moja gospođo Milena... hvala Vam na svemu! Ulepšali ste mi detinjstvo i celokupan život! Za mene ste besmrtni! Počivajte u miru sa Vašim Gagom... Nedostajaćete mi puno", "Neka počiva u miru najveća zvezda Balkana koju smo svi mnogo voleli i koja će nam mnogo nedostajati", "Hvala joj za sve, veliko je njeno delo", "Zaista je bila dama, žena sa stilom. Večna slava, velika ženo", "Hvala za predivno vreme provedeno uz televiziju i tvoj rad... Veliki rahmet, a porodici sabur...", "Hvala Vam što ste postojali, draga naša Milena, spavajte mirno, neka Vam je laka zemlja", "Hvala ti jer si bila jedna jedinstvena posebna, što si oplemenila umetničku estradu, što si nam davala celu sebe. Hvala na divnim rolama. Reči su suvišne za divu poput tebe", "Srećan put, gospođo Milena", " Velika dama, veliki čovek pa tek onda velika i neprevaziđena glumica! Počivaj te u miru, draga gospođo Milena".\nMilena Dravić na uručenju Dobričnog prstena pre nekoliko meseci u Beogradu: glumica se tada poslednji put obratila javnostiFoto: RAS Srbija\nZbogom, Milena, devojko sa Dorćola. Vaš prvi film "Vrata ostaju otvorena" simbolično je najavio glumački moto vaše karijere jer su za vas vrata uvek uvek bila otvorena.\nNa višestruku dobitnicu Statue Ćurana, Zlatnog ćurana, Zlatne arene u Puli, dobitnicu nagrade Pavle Vuisić, Dobričnog prstena za životno delo, sećaće nas Ranka iz Prekobrojne, Milja iz Kozare, Ona iz filma "Kako su se volela dve budale", Svetlana iz Rada na određeno vreme, Savina žena iz Lafa u srcu, Natalija iz Policajca sa Petlovog brda, Vukosava Petrović iz Pozorišta u kući.\nMilena Dravić bila je u braku sa bardom našeg glumišta Draganom Nikolićem koji je preminuo pre dve godine u Beogradu.


- Utakmica protiv Metalca je prva u nizu u kojima i te kako rešavamo svoju sudbinu. Želja svih nas je da zimsku pauzu dočekamo bolje plasirani i sa što više bodova, a da bi bilo tako mora se pobeđivati - rekao je Dodić.\nFudbaleri Borca u subotu dočekuju Metalac u utakmici 16. kola Super lige Srbije.\nČačanska ekipa je poslednja na tabeli domaćeg šampionata sa samo osam osvojenih bodova, dok je Metalac deveti sa 17.\n- Pred nama je teška utakmica protiv komšijskog rivala koji nije slučajno tamo gde je. Metalac ima iskusan i kvalitetan tim, tako da moramo biti jako borbeni i strpljivi kako bismo ostvarili željeni rezultat. Ne želim da iko nameće neki pritisak i imperativ pred igrače. Ja od njih očekujem da daju svoj maksimum i ubeđen sam da će tako i biti. S takvim odnosom možemo se nadati pozitivnom rezultatu koji tako dugo čekamo - rekao je Dodić.\nFudbaler Borca Marko Zoćević naveo je da je atmosfera u timu dobra bez obzira na poslednje mesto na tabeli.\n- Radili smo odlično u ovoj pauzi tako da sa optimizmom očekujemo nastavak sezone. Metalac dobro poznajemo i uveren sam da kolektivnom i borbenom igrom možemo do pobede. Ono što mogu da obećam u ime svih igrača je da ćemo izgarati do poslednjeg atoma snage i da svi verujemo da je došao kraj posta u prvenstvu - rekao je Zoćević.\nUtakmica se igra u subotu od 13.30.


Forum gimnazija predložio ministru mere za smanjenje nasilja u školama - Društvo - Dnevni list Danas\nPočetna » Društvo » Forum gimnazija predložio ministru mere za smanjenje nasilja u školama\nPredsednik Foruma beogradskih gimnazija Aleksandar Markov predložio je danas, na sastanku sa ministrom prosvete Mladenom Šarčevićem, konkretne mere u cilju smanjenja nasilja u školama, a na sastanku je bilo reči i o položaju nastavnika i povećanju njihove bezbednosti.\n2Piše: Beta 29. oktobra 2019. 10.55\nFoto: fbg.org.rs (Arhiva)\nKako se navodi u saopštenju tog foruma, sastanak je organizovan zbog velikog broja incidenata u prethodnom periodu.\n„Neke od predloženih mera podrazumevaju izmenu zakonske regulative u cilju smanjenja nasilja. Među konkretnim izmenama koje je predložio Markov nalaze se i one koje predviđaju suspendovanje učenika sa nastave do okončanja disciplinskog postupka u slučajevima teže povrede obaveza učenika, kao i zabranu prelaska iz jedne u drugu školu tokom trajanja vaspitno-disciplinskog postupka“, navodi se.\nTakođe je predloženo i uvođenje posebne učionice za učenike koji svojim ponašanjem ometaju druge učenike u ostvarivanju zakonom zagarantovanog prava na obrazovanje.\n„Forum beogradskih gimnazija je svestan da problem rešavanja nasilja u društvu ne može biti rešen samo represevnim merama već je neophodna izmena celokupne društvene svesti. Na sastanku sa ministrom predloženo je i pokretanje kampanje kroz medije i društvene mreže u cilju promene svesti kod mladih“, navodi se u saopštenju.\nAleksandar Markov, Mladen Šarčević, nasilje, skole\n29. oktobra 2019. u 13.21\nSve dok roditelji ne budu pred zakonom odgovorni za prestupe svoje maloletne dece, nijedan od problema maloletničke delikvencije neće biti rešen.\n30. oktobra 2019. u 10.44\nOvo je predlog iz Aleksinog zakona.


Upozorenje „Infrastrukture železnice Srbije“: kontaktna mreža iznad novoizgrađene pruge od Jezave do Luke Smederevo priključena na napon, jačine struje 25 hiljada volti – "Infrastruktura železnice Srbije" ad\nUpozorenje „Infrastrukture železnice Srbije“: kontaktna mreža iznad novoizgrađene pruge od Jezave do Luke Smederevo priključena na napon, jačine struje 25 hiljada volti\nObjavljeno 6. septembra 2019. 14:06 6. septembra 2019. 14:10\n„Infrastruktura železnice Srbije“ upozorava da je kontaktna mreža iznad novoizgrađene železničke pruge od postojeće pruge Smederevo – Mala Krsna do železničke stanice Luka Smederevo priključena na napon i da sada kroz nju prolazi struja jačine od 25 hiljada volti.\nTo znači da svako približavanje kontaktnoj mreži iznad pruge, kao i kretanje u blizini kontaktne mreže može dovesti do strujnog udara sa najtežim i najtragičnijim posledicama.\nTakođe, sva lica koja se kreću u zoni novoizgrađene pruge, moraju da obrate posebnu pažnju zbog bezbednosti, jer je kroz kontaktnu mrežu puštena struja izuzetno velikog napona i opasna po život.\nPodsećamo da je zabranjeno svako kretanje duž pruge, kao i penjanje na vagone koji se nalaze na kolosecima.\nŽeleznička pruga od postojeće pruge Mala Krsna – Smederevo do stanice Luka Smederevo, prva je pruga u Srbiji izgrađena isključivo za teretni železnički saobraćaj. Nova pruga Jezava – Luka Smederevo duga je sedam i po kilometara i elektrificirana je, a preko pruge Smederevo – Mala Krsna povezuje se sa železničkim Koridorom 10. Osim Luke Smederevo, novoizgrađena pruga povezaće i buduću industrijsku zonu Smederevo sa postojećom mrežom pruga u Srbiji.\nU izgradnju nove pruge uloženo je 9,5 miliona evra.


Doktorka objasnila kako je moguća VIŠESTRUKA infekcija virusima i potvrdila da DELTA soj JOŠ UVEK kruži: "Virus se menja i širi se maksimalnom brzinom!" - Žena.rs\nPiše: I. R. K. 14.01.2022. 10:01\nDirektorka Instituta za molekularnu genetiku i genetičko inženjerstvo, dr Jelena Begović, govorila je o višestrukoj infekciji, navodi Mondo.\nDoktorka bioloških nauka i direktorka Instituta za molekularnu genetiku i genetičko inženjerstvo Jelena Begović rekla je da u populaciji i dalje kruži delta soj korona virusa, iako svi trenutno pričaju uglavnom o omikronu. Moguća je i kombinacija virusa pri zaražavanju, rekla je ona.\n"U populaciji kruži i delta soj, pa se pojavljuje grip, pa različiti respiratorni virusi kao i svake godine, i izazivaju različite respiratorne probleme. Došli smo do teme da možete da obolite i od dva ili tri virusa, može da postoji višestruka infekcija u kombinaciji sa bakterijama ili sa drugim virusima", rekla je ona.\nNema većih studija o kliničkoj slici omikrona, ali postoje indicije da ostaje u nosu i grlu i manje napada pluća.\n"Virus se menja, menja i neke svoje osobine što se tiče organa koje napada. Dobro je da se sklanja od pluća što je bio glavni problem sa deltom. Za sada se virus širi maksimalnom poznatom brzinom za viruse koji postoje, menja se. On ima ključ, mi imamo bravu na ćelijama, u jednom momentu ključ će se promeniti da se neće toliko efikasno vezivati i imaćemo sve blaže simptome i prerašće u epidimiju svake godine ali ne ovakvu", istakla je dr Begović, navodi Mondo.\nTestira se veliki broj ljudi i pritisak na zdravstveni sistem je veliki, a doktorka je podsetila da su antigenski testovi, kakvih ima i za kućnu upotrebu, manje osetljivi od PCR testova. Ali brži su, jeftiniji - kada dobijete pozitivan rezultat on je sa visokom sigurnošću tačan. Ako dobijete negativan rezultat treba proveriti, ako imate kliničku sliku koja zabrine lekara on će vas poslati na PCR test.\n"Za ovu infekciju niko ne može da vam kaže kako ćete proći, možda niste izvukli dobar loz za lutriju a mislite da ste zdravi i pravi, a možete završiti na respiratoru, puno je takvih slučajeva. Vaš imunitet je ograničen, čak i kada prođete kroz koronu, ima i ljudi koji su pet puta imali koronu, nema doživotnog imuniteta. Imamo vakcine koji zamenjuju mehanizam da imate imunitet neko vreme", podvukla je Begovićeva.


Konkurs NSZ za program STRUČNE PRAKSE – Eksterna doo\nAko vas interesuje da budete lice angažovano po ovom programu, imate u planu eventualnog poslodavca, važno je da znate da i on i vi morate da ispunjavate određene uslove.\nKao prvo, poslodavac mora imati lice koje će vas obučavati i podučavati i koje mora imati najmanje istu ili višu stručnu spremu koja je direktno vezana za radno mesto za koje ćete se obučavati i sticati potrebnu praksu.\nNaravno, osnovna stvar koja se mora striktno ispunjavati je da poslodavac nema dugovanja prema javnim prihodima, tj. da redovno ispunjava svoje obaveze prema državi da bi moglo ući u program stručne prakse.\nOno što je za Zaječar karakteristično, a to je naš zaključak izveden iz konkretnog iskustva koje smo imali bivajući nekoliko puta poslodavci koji su učestvovali na takvom konkursu i angažujući lica na programu stručne prakse, da su kvote male, a i da je glavni nedostatak programa što imate sve veće šanse ako ste ranije bili mentor, tako da je najteže prvi put dobiti lice. Uz to zainteresovani poslodavci moraju imati dokumentaciju kao što je AKT O SISTEMATIZACIJI I ORGANIZACIJI RADA, obezbedi statusnu dokumentaciju i dr.


Vlada Bosansko-podrinjskog kantona Goražde danas održala 133. redovnu sjednicu\nVlada Bosansko-podrinjskog kantona Goražde na današnjoj 133 redovnoj sjednici razmatrala je Mišljenje Ministarstva za privredu na Nacrt Zakona o javno-privatnom partnerstvu Federacije BiH i kao svoje uputila ga Federalnom ministarstvu energije, rudarstva i industrije.\nVlada smatra da je jedan ovakav propis veoma bitan u smislu realizacije određenih projekta koji angažovanjem javnog i privatnog kapitala mogu ostvariti zadovoljenje javnog interesa i pružanje javnih usluga, što je svakako i cilj predloženog zakona, uz napomenu da je Skupština Bosansko-podrinjskog kantona Goražde u 2013. godini donijela Zakon o javno-privatnom partnerstvu Bosansko-podrinjskog kantona Goražde, koji se u suštini ne razlikuje bitno od predloženog nacrta Zakona.\nNakon razmatranja, primljena je k znanju i Informacija Ministarstva za privredu u vezi projekta izgradnje brze ceste Prača-Goražde. Tom prilikom, resorni ministar upoznao je članove Vlade da se osim raspisanog tendera za nastavak aktivnosti na izvođenju radova izgradnje tunela Hranjen u iznosu od 35 miliona KM, razmatra mogućnost preraspodjele sredstava u iznosu od 10 mil. KM namijenjenih za izgradnju spojnih cesta tunela Hranjen na lokalnu mrežu saobraćajnica, za potrebe eksproprijacije i/ili izgradnje pristupnih cesta ispred i iza tunela Hranjen. Konstatovano je takođe i da ostala ministarstva u Vladi, u skladu sa svojim nadležnostima, provode aktivnosti kako bi se ubrzala eksproprijacija zemljišta za izgradnju pristupnih cesta te da je sa sjeverne strane tunela Hranjen, u općini Pale u FBiH, ona skoro u potpunosti urađena, a da se to isto očekuje i od Grada Goražda s južne strane tunela, jer tu još nije ni započela eksproprijacija zemljišta.\nMinistarstvo za privredu dobilo je saglasnost na Program utroška sredstava sa ekonomskog koda Tekući transferi nižim nivoima vlasti – razvoj turizma za 2022.godinu u iznosu od 80.000 KM. Od ovih sredstava, za prvi javni poziv bit će izdvojeno 50.000 KM koji će, kako je istaknuto, biti iskorišteni za izmirenje dugova po osnovu poreza i doprinosa stare Turističke zajednice te za osnivanje nove Turističke zajednice.\nMinistarstvo za urbanizam dobilo je saglasnost Vlade za isplatu novčanih sredstava općini Pale u FBiH po Programu utroška sredstava sa ekonomskog koda-Tekući transferi nižim nivoima u iznosu od 14.000 KM za projekat „Izrada projektno-tehničke dokumentacije prostornog uređenja mikrolokaliteta „Gaz“ Hrenovica. Kako je tom prilikom istakao resorni ministar, loš je odziv lokalnih zajednica za povlačenje sredstava sa ovog ekonomskog koda u budžetu Ministarstva za urbanizam na kojem su za ove namjene predviđena sredstva u iznosu od 120.000 KM. Primjera radi, Grad Goražde nije ni aplicirao na ovaj javni poziv, dok Općina Foča u FBiH nije ispunila uslove javnog poziva. Zbog nemogućnosti plasiranja ovih i ostalih namjenskih sredstava, Vlada je zadužila Ministarstvo za urbanizam, kao i ostala ministarstva da joj dostave detaljne informacije o utrošku i raspodjeli namjenskih i budžetskih sredstava u 2021. godini, kome su sve sredstva dodijeljena i da li je njihov utrošak opravdan, kako bi poduzela odgovarajuće mjere po ovom pitanju.\nPostupajući po zaključku Kolegija Skupštine BPK Goražde, s ciljem pripreme tematske sjednice o stanju u zdravstvu, Vlada BPK je zadužila Ministarstvo za socijalnu politiku, zdravstvo, raseljena lica i izbjeglice da od svih zdravstvenih ustanova zatraži informacije o stanju u njihovim zdravstvenim ustanovama iz svih domena njihove nadležnosti te da u roku od 30 dana dostavi Vladi svu dokumentaciju.\nVlada je razmatrala i usvojila Izvještaj o radu Policijskog odbora za april ove godine. Takođe, Vlada je upoznata i sa Izvještajem Nezavisnog odbora o radu policijskog komesara, za period 01.01.2022-31.03.2022.godine koji je proslijeđen u skupštinsku proceduru.\nNa kraju sjednice, usvojene su odluke o sufinansiraju projekata lokalnih zajednica iz Budžeta Vlade BPK sa ekonomskog koda „Tekući transferi drugim nivoima vlasti. Vlada će tako sufinansirati projekte „Sanacija krova stambene zgrade sa 13 stambenih jedinica u Ustikolini“- Općina Foča FBiH sa 10.000 KM, „Gradimo mostove prijateljstva (ekologija) – Općine Pale FBiH sa 16.000 KM, „Poboljšanje društvenog života mladih MZ Prača“ – Općine Pale FBiH sa 13.553 KM, „Modernizacija javne rasvjete u MZ Hrenovica“ – Općina Pale FBiH sa 14.613 KM, te projekt „Sanacija i uređenje Spomen obilježja na području Općine Foča“ – Općina Foča FBiH sa 10.000 KM.


Povišenje pritiska - Komercijalne Zgrade | Grundfos\nNapredni sistemi za povišenje pritiska\nNaš najnapredniji sistem za povišenje pritiska ima softver koji je usklađen sa primenom. Tu možete da nađete funkcije kao što je funkcija proprocionalnog pritiska koji se koristi za nadoknadu zbog gubitaka od trenja u velikim cevovodima. Možete takođe dobiti funkciju laganog stvaranja pritiska, što je idealno za instalacije sa nestabilnim snabdevanjem električnom energijom.\nKontrole i komunikacija\nPovezivanje Hydro MPC na kompjuter preko bus sitema dozvoljava vam da pratite i regulišete vaš sistem za povišenje pritska iz daleka. Ovo olakašava praćenje performansi i optimizuje podešavanje sistema gde god da ste. Hydro MPC sistem za povišenje pritiska je kompatibilan sa većinom komunikacionih sistema.\nEfikasnost ključ u ruke\nKarakteristika svih Grundfos sistema za povišenje pritiska je da imaju EI2 pumpe kao standard, kojima se garantuje velika efikasnost i veoma nizak nivo buke. Osim toga, u našim sistemima su proizvodi ključ u ruke - bilo koji sistem je spreman za rad čim ga operater poveže na struju i vodu.\nGrundfos je lider u dizajniranju higijenskih sistema za povišenje pritiska. Grundfos cevovodi od nerđajućeg čelika štiti od korozije a sve površine, spojevi i uglovi potpuno su glatki, zaobljeni i bez pukotina. To sprečava mrtve uglove i omogućava najbolje moguće uslove za kontrolu higijene pumpnog sistema.


Dvojica Rusa organizovala Dikićevu grupu – Balkan Breaking News\nDačić: Incident sa zastavom u Jasenovcu bez presedana\nRUSKA VOJSKA PRONAŠLA DOKAZE: U laboratoriji terorista pronađena hemijska supstanca heksamin, sirijska vojska otkrila američke…\nSirijci napravili 500-milimetarskog raketnog „monstruma“ na sovjetskim gusenicama (FOTO)\nInženjer umesto generala: Kuba dobija novog predsednika Migela Dijas Kanela\nDvojica Rusa organizovala Dikićevu grupu\nby Trepet Istine - 18/11/2016 0\nRuski državljani Eduard Vladimirovič Shirkov i Vladimir Nikolajevič Popov organizovali su kriminalnu grupu od koje su tražili i ubistvo premijera Mila Đukanovića, navodi se u saopštenju specijalnog tužilaštva.\nRuski državljani Eduard Vladimirovič Shirkov i Vladimir Nikolajevič Popov organizovali su kriminalnu grupu od koje su tražili i ubistvo premijera Mila Đukanovića, navodi se u naredbi specijalnog tužilaštva za proširenje istrage o pokušaju terorizma na izborni dan u Crnoj Gori.Tužilaštvo u dokumentu čije dijelove objavljuju pojedini podgorički mediji, prvi put pominje Demokratski front (DF) i političara iz tog političkog saveza.\nBivši komandant srpske Žandarmerije Bratislav Dikić i političar iz DF-a, čiji identitet u tužilačkom dokumentu nije otkriven, trebalo je, kako se navodi, da 16. oktobra, nakon proglašenja rezultata izbora, da predvode nasilan upad u Skupštinu Crne Gore.\nNjihov plan je bio da pucaju na pripadnike policije i uhapse crnogorskog premijera Mila Đukanovića, dodaje se u naredbi za proširenje istrage.\nObjašnjava se da su se ruski državljani 26. septembra u Moskvi sastali sa osumnjičenim srpskim državljaninom Aleksandrom Sinđelićem, izložili mu plan, zadužili ga da pronađe što veći broj osoba u Srbiji koje će se u Crnoj Gori “staviti pod kontrolu bivšeg komandanta srpske Žandarmerije Dikića i osobe iz DF-a”.\nTužilaštvo je objasnilo uloge članova organizacije po kojem je Sinđelić bio zadužen da vrbuje osobe za članstvo u toj organizaciji, prima i predaje novac između organizatora i ostalih članova grupe, kao i da obezbjeđuje kupovinu opreme – oružja, policijskih uniformi, štitnika, metalnih palica, pancira, suzavaca, gas-maski, sredstava za komunikaciju.\nSinđeliću su Rusi za kupovinu uniformi i oružja dali najmanje 200.000 evra, a on je za kupovinu oružja zadužio Mirka Velimirovića koji je kasnije otišao u Upravu policije i prijavio joj plan organizacije, njene članove i lokacije na kojima se nalaze.\nPrema planu kriminalne organizacije, haos u izbornoj noći trebalo je da počne ispred Skupštine – grupa demonstranata koja bi se sukobila sa policijom bila bi pod kontrolom Bratislava Dikića koji je trebalo da drži na okupu druge članove kriminalne organizacije – demonstrante, da organizuje njihovo kretanje i upravlja članovima u sukobu sa policajcima “radi nasilnog ulaska sa političarima u Skupštinu Crne Gore”.\nU dokumentu Tužilaštva se prvi put pominju srpski državljani Predrag Bogićević i Nemanja Ristić, zaduženi da vrbuju za kriminalnu grupu i da sa još neidentifikovanim osobama daju uputstva da na dan parlamentarnih izbora dođu u Crnu Goru i učestvuju na protestnom okupljanju DF-a.\nIstraga je proširena na Bogićevica, Ristića i Miloša Jovanovića, prenose podgorički listovi.\nU noći uoči parlamentarnih izbora u Crnoj Gori uhapšena je grupa od 20 državljana Srbije, na čelu sa Dikićem. Od njih je 14 osumnničeno za terorizam u pokušaju i stvaranje kriminalne organizacije, ostali su pušteni na slobodu.\nSinđelić se početkom novembra našao u Crnoj Gori u zatvoru kod Podgorice i Tužilaštvo mu je ponudilo status sjvedoka saradnika, potvrđeno je iz Višeg suda koji o tome odlučuje.\nTrampov savjetnik za bezbjednost lični poznanik Putina\nU nezgodi povrijeđeno 8 osoba\nPlenković: Hrvatska će nastaviti dijalog sa Beogradom uprkos Šešeljevom ponašanju\nŠešelj gazio hrvatsku zastavu, psovao delegaciju Sabora\n19/04/2018 19/04/2018 0\nSoros na meti hakera, procurelo na hiljade dokumenata\nVIDEO Sirijska Arapska Armija oslobodila distrikt Ramoushen na jugu Alepa – snimci ofanzive\n09/09/2016 09/09/2016 394\nNuklearna podmornica SAD udarila u brod


Kompanija Fejsbuk objavila je da je u cilju izbegavanja zagušenja Interneta u Evropi, privremeno smanjila brzine protoka video sadržaja na svojim društvenim mrežama Fejsbuk i Instagram.\nDo ove mere je došlo nakon velikog skoka u korišćenju Interneta usled uvođenja vanrednih mera širom Evrope koje zahtevaju rad od kuće i društvenu izolaciju.\nPrethodno su kompanije Netfliks i Gugl najavile da će prilagoditi sistem emitovanja svog video sadržaja novonastaloj situaciji.\n"U situaciji kada se milioni Evropljana navikavaju na mere društvene izolacije tako to preko interneta rade, uče i zabavljaju se, zahvaljujemo Guglu i Netfliksu na koracima preduzetim za očuvanje nesmetanog funkcioniranja Interneta tokom kriza COVID19", izjavio je komesar za unutrašnje tržište Tijeri Breton.\nEvropska komisija je prethodno pozvala provajdere, operatere i korisnike internet usluga da u ovim vanrednim okolnostima spreče zagušenje mreže i obezbede otvoren Intrenet. Platformama za prikazivanje je preporučeno da ponude standardne umesto HD sadržaja.\nKorisnici su pozvani da prilagode svoje opcije smanjenju potrošnje infomracija tako što će koristiti bežični internet i manju rezoluciju sadržaja.\nU Evropskoj komisiji kažu i pored povećanog pristupa Internetu trenutno nema zagušenja na mrežama u Evropi, ali pozivaju na oprez i nadgledanje situacije.\nDRUŠTVENA MREŽA UVODI IZMENE Nema više Mesindžera bez korisničkog naloga na Fejsbuku\nINSTAGRAM UNIŠTAVA BAJKOVITO SELO Popularnost eksplodirala, oko 10.000 posetilaca svakodnevno\nPANDEMIJA ĆE TRAJNO PROMENITI SVETSKU EKONOMIJU "Investirati u infrastrukturu za otkrivanje budućih epidemija"\nKorona virus će verovatno ostaviti trajni otisak na svetsku ekonomiju donoseći trajne promene, ali i važne pouke, ocenjuje CNN.\nU Sjedinjenim Državama je prošle nedelje 1,18 miliona Amerikanaca apliciralo za dobijanje državne pomoći za nezaposlenost, što je najniži nivo zabeležen tokom pandemije korona virus i znatno manje od predviđanja na Vol Stritu, javlja CNBC.


Svi zaposleni u Poštama Srbije DOBIĆE 40.000 DINARA na račun! | Najnovije vesti - Srbija danas\n31.03.2020. • 10:33 Srbija Danas/Blic\nIsplata takozvanog bonusa neće kao prethodnih godina biti u dva dela, već će se isplatiti u celokupnom iznosu, čime je rukovodstvo ove kompanije ispoštovalo sporazum Vlade Srbije, reprezentativnih sindikata i menadžmenta kompanije, koji je potpisan decembra prošle godine nakon višednevne obustave radnika. Po tom sporazumu, predviđeno je pored povećanja plata od od 13,1 odsto i dodatnih 3,8 nakon ukidanja Zakona o umanjenju zarada, i isplata iz dobiti u martu.\nIzvor iz kompanije tvrdi da je taj rok ispoštovan, odnosno da će 15.000 zaposlenih dobiti celokupan izbos iz dobiti, a ne u ratama, kao što je bilo prošle godine.\n- To je dobra vest za sve zaposlene tim pre što većina njih pojačano radi i u vreme vanrednog stanja. Loša vest za kompaniju je to što je prošle godine imala manju dobit u odnosu na 2018. i to za 368 miliona dinara, što nije mali iznos. Na sednici Nadzornog odbora, koja je održana 27. februara, usvojen je Izveštaj o poslovanju JP "Pošta Srbije" u 2019. godini i tada je konstatovano da je potrebno da se dodatnom analizom utvrde razlozi za manju dobiti iako su usluge poskupele od avgusta prošle godine. Pored toga zatraženo je i da se dostave podaci o razlozima za pad obima učešča Pošte na tržištu poštanskih usluga u odnosu na privatne operatore. Menadžment je lošije stanje obrazložio izmenjenim uslovima na tržištu ali i obustavama rada u prethodnoj godini, kojih je bilo nekoliko puta - navodi sagovornik.\n- Premijerka Ana Brnabić je insistirala da bonus mora da se isplati do kraja marta kako bi se ispoštovao njen dogovor sa sindikatima. Za najveći deo zaposlenih to će biti od 35.000 do 40.000 dinara, koliko je bila prosečna zarada za najveći broj zaposlenih. Ovom isplatom biće realizovani svi dogovoreni principi Vlade i sindikata Pošte iz decembra prošle godine o povećanju standarda zaposlenih u Pošti - kaže izvor.\nOd rukovodstva Pošte Srbije nije stigla potvrda da je počela isplata 13 plate za zaposlene ali je to potvrđeno u sindikatima ove kompanije.\n- Isplata iz dobiti za sve zaposlene je počela danas i ona će biti u nivou prosečne zarade koja je oko 40.000 dinara. To praktično znači da je menadžment ispoštovao i taj deo sporazuma sindikata i vlade, kojim je predviđeno da to mora da se uradi do kraja marta. Svi zaposleni su učestvovali u toj dobiti a po našem kolektivnom ugovoru ona je definisana kao obaveza. Ono što je važno da se zna to je da će sindikati nastaviti da traže da se standard zaposlenih u Pošti izjednači sa onima koji rade u drugim segmentima javnog sektora. To posebno naglašavamo sada jer je veliki broj zaposlenih radi i u vanrednom stanju i nadčovečanskim naporima pokušava da blagovremeno pruži sve usluge našim korisnicima i državi - kažu u sindikatima Pošte.\nVLADA DONELA ODLUKU: Utvrđena cena maski - ako vam traže više od OVE CIFRE, slobodno ih prijavite\nKako ćemo plaćati ODLOŽENE RAČUNE za komunalije: Postoje ČETIRI OPCIJE, oglasili se iz INFOSTANA\nJP Pošte Srbije Korona virus koronavirus isplata novac vanredno stanje radnici epidemija pandemija


Salkić: "Međunarodna zajednica prešutno dozvoljava integraciju RS sa Srbijom" - Radio Ljubuški\nPotpredsjednik bh. entiteta Republika Srpska Ramiz Salkić rekao je danas da OHR i drugi predstavnici međunarodne zajednice prećutno dozvoljavaju sveopštu integraciju bh. entiteta RS s Republikom Srbijom, a građane Bosne i Hercegovine umiruju neupitnim teritorijalnim integritetom i suverenitetom BiH – priopćeno je iz Salkićevog ureda.\nPotpredsjednik Salkić je istakao da dosadašnje ponašanje OHR-a i međunarodne zajednice u Bosni i Hercegovini spram ovih devijantnih ponašanja ukazuje na prešutnu suglasnost ovim procesima.\n– Što znači poštivanje teritorijalnog integriteta i suvereniteta Bosne i Hercegovine kada dođe do potpune integracije obrazovnog procesa bh. entiteta RS i Srbije. Kada djeca kroz zajedničke programe budu učili o jedinstvenom srpskom svijetu tj. „Velikoj Srbiji“ – navodi se u priopćenju.\nŠto znači, dodaje se, teritorijalni integritet i suverenitet kada se obilježavaju zajednički praznici, ustavni, neustavni, izmišljeni, nije važno koji i time stvara ambijent o jedinstvenom srpskom prostoru.\n– Što znači teritorijalni integritet i suverenitet kada dođe do potpune integracije zdravstvenog sektora bh. entiteta RS i Srbije, a zdravstvenim ustanovama u entitetu se daju imena Srbija. Što znači teritorijalni integritet i suverenitet kada bh. entitet RS sa susjednom Srbijom uzurpira hidropotencijal BiH, time vršeći tihu privatizaciju elektroprivrede entiteta od Srbije i stvara jedinstveni energetski prostor – stoji u priopćenju.\n– Što znači teritorijalni integritet i suverenitet kada polovina teritorije države Bosne i Hercegovine bude u svakom obliku vezana za susjednu državu i kada bude potpuno okrenuta drugoj državi, a ne svojoj. Tada će teritorijalni integritet i suverenitet biti samo floskula koja će jednog dana prestati da se koristi – ističe se u priopćenju.\n– Dosadašnje ponašanje OHR-a i međunarodne zajednice u Bosni i Hercegovini spram ovih devijantnih ponašanja ukazuje na prešutnu suglasnost ovim procesima – priopćeno je iz ureda potpredsjednika RS-a Ramiza Salkića.


Električni automobili ozbiljno osvajanju tržišta\n16.09.2011. - 07:47\nEIHP kao važan regionalni igrač\nU Frankfurtu je otvoren Međunarodni sajam automobila (IAA) koji kao da je prepoznao glavni trend vremena - automobile na električni pogon, prenosi Deutche Welle. Upravo su to iskoristili koncerni, koji do sada nisu bili poznati kao dostavljači dijelova za automobilsku industriju, a među njima posebno treba istaknuti minhenski Siemens. Hala 4 je posvećena cijelom procesu nastanka električnih elektromobila: od proizvodnje dijelova do sklapanja. Njemačka tvrtka s engleskim nazivom "German E-Cars" je na Sajmu u Frankfurtu 2009. predstavila prototip svog elektromobila. Ovo vozilo je u međuvremenu zrelo za serijsku proizvodnju, a kupci su itekako zadovoljni, kaže predstavnik te tvrtke Frank Laaber: "Dakle, postoje ljudi, koji se električnim automobilom voze na posao 100 km i vraćaju se. Usput imaju mogućnost da napune baterije. Imamo i kupce koji su u proteklih devet mjeseci s elektromobilima prešli 20.000 kilometara. Oni kažu da im to nije bio sporedni već glavni auto i dodaju da su auto na benzin koristili samo kada su išli na duga putovanja". Dodajmo ovome da je IAA sajam jedan od vodećih auto - sajmova u svijetu.


CBCG oduzela odobrenje „Diner Clubu International Montenegro“ – Bankar.me\nJuly 31, 2020 BANKE, CRNA GORA, SVE VIJESTI Leave a comment\nNa 71. sjednici Savjeta Centralne banke Crne Gore, kojom je predsjedavao guverner Centralne banke, dr Radoje Žugić, Savjet je donio Rješenje o oduzimanju odobrenja platnoj instituciji „Diner Club International Montenegro“ d.o.o. Podgorica za pružanje platne usluge – izdavanje i/ili prihvatanje platnih instrumenata jer pomenuta platna institucija nije održavala iznos sopstvenih sredstava na nivou koji propisuje Zakon o platnom prometu, niti je sprovela mjere koje joj je naložila CBCG u pravcu usklađivanja poslovanja sa zakonom.\n“Takođe, na sjednici je usvojena Odluka o izmjenama odluka i drugih akata Centralne banke Crne Gore zbog promjene obaveznosti upotrebe pečata od strane privrednih društava. Pomenuta odluka je donijeta radi usaglašavanja sa novim Zakonom o privrednim društvima, kojim je, u cilju smanjenja biznis barijera, ukinuta obaveznost upotrebe pečata od strane privrednih društava. Dakle, novina danas usvojene odluke je u tome što se, u svim odlukama i drugim aktima CBCG, obavezna upotreba pečata zamjenjuje mogućnošću upotreba pečata od strane privrednih lica, osim kada ta lica posluju elektronskim putem u kom slučaju su dužna da koriste elektronski pečat”s, navodi se u saopštenju CBCG.\nPOJMOVICBCG CBCG - Centralna Banka Crne Gore Diner Club International Montenegro\nPrevious Kredit vrijedan 50 miliona eura za EPCG u okviru EBRD Paketa solidarnosti\nSljedeći Usvojene izmjene i dopune Zakona o PIO


Vesti Autor:Beta20. jun. 202111:59 > 12:2928 komentara\nPredsednik Srbije Aleksandar Vučić pozvao je na Dan Ministarstva unutrašnjih poslova pripadnike policije da budu "još žešći" u borbi protiv kriminala i korupcije i naglasio da u toj borbi ne sme da ih spreči "partijska knjižica i položaj".\n„Vi ste ti od kojih zavisi borba protiv kriminala i korupcije, tražim od vas da budete još žešći u toj borbi i ničija partijska knjižica i položaj ne sme da vas spreči da obavljate zakon“, kazao je Vučić na svečanosti ispred Palate „Srbija“, na kojoj je 1.337 pripadnika MUP položilo zakletvu.\nVučić je poručio novim pripadnicima MUP-a da oni čuvaju državu i ocenio da „ne postoji ništa popularnije“ u društvu nego kriviti za sve „državu koja nam sve daje“.\n„Hvala što obavljate taj posao, što se suočavate sa ubicama, razbojnicima, ali i onima koji našoj deci daju drogu i ubijaju našu budućnost“, istakao je on.\nVučić je najavio da će biti novih stanova za pripadnike policije i povećanja plata u ovoj i narednoj godini, „jer srpski policijac mora da ima život dostojan čoveka, da bi u skladu s tim mogao da obavlja svoje obaveze“.\nOn se osvrnuo na pređašnju izjavu ministra unutrašnjih poslova Aleksandra Vulina, koji je Vučića nazvao „predsednikom svih Srba“, i kazao da on nije predsednik svih Srba, već predsednik Srbije i svih njenih građana.\n„Ali, isto tako nikada neću dozvoliti da se odreknemo srpskog naroda samo zato što pripadamo istom rodu. Uvek ću se boriti da pomognemo srpskom narodu, ne dirajući u prava svih drugih“, naglasio je Vučić.\nVučić je kazao i da je Zemunski klan „nastao u vreme“ lidera Stranke slobode i pravde Dragana Đilasa i bivšeg predsednika Srbije Borisa Tadića.\n„Mi ćemo na izbore izaći sa drugačijim programom – razvoj Srbije, ponos i dostojanstvo građana i najviša stopa ekonomskog rasta u Evropi. Pa neka građani biraju“, istakao je Vučić.\nAleksandar VučićAleksandar VulinBoris TadićDarko ŠarićDragan ĐilasKorupcijaKriminalMarinika Tepićpartijska knjižicapolicajciVeljko BelivukZemunski klan